Svjedočenje agenta carinske službe Džona Koledža Kongresu SAD 2008: Milo Đukanović ključni čovjek međunarodnog šverca cigareta preko Crne Gore | Montenegro BOJKOT\nSvjedočenje agenta carinske službe Džona Koledža Kongresu SAD 2008: Milo Đukanović ključni čovjek međunarodnog šverca cigareta preko Crne Gore\tDecember 15, 2009\nAgent američke carinske službe Džon Koledž izjavio je u maju 2008. godine, tokom svjedočenja pred članovima Kongresa SAD, da je crnogorski premijer i lider DPS-a Milo Đukanović bio ključni čovjek međunarodnog šverca duvana preko Crne Gore tokom 90-ih godina.\nKoledž je ovo saopštio u svjedočenju pred Komitetom Kongresa Sjedinjenih Američkih Država za pravosudni sistem, čiji je transkript dostupan javnosti, a “Dan” ga ovom prilikom, ekskluzivno objavljuje.\n*Ispitivanje američkog agenta obavljeno je 1. maja 2008. godine, a u skladu sa propisima u SAD, objelodanjeno je juče*Koledž sinoć u izjavi za naš list potvrdio da su američke službe pomogle OLAF-u i italijanskom pravosuđu u procesu za šverc duvana*\nObrazlažući ocjene iz svog svjedočenja, Koledž je sinoć u izjavi za “Dan” saopštio da je činjenica da je posao sa švercom duvana postao predmet pažnje javnosti. – To je pomoglo da te međunarodne korporacije, šta god da su radile ili nijesu radile, zauzmu drugačiji stav, a potom su se duvanski proizvodi sa Balkana u Italiju upućivali legalnim kanalima. Što se Đukanovića tiče, na osnovu istraživanja i medijskih podataka, svjedočenja koja su se protiv njega pojavljivala u Italiji, sigurno nijesu bila izmišljena ili lažna. Ne, imala su suštinu. Takođe, Vlada SAD, preko svojih službi, sarađivala je sa OLAF-om (agencijom EU), ali i italijanskim pravosudnim vlastima u ovim istragama – saopštio nam je Koledž. Američki agent je pred Kongresom iznio i tvrdnju da je posao sa švercom duvana od sredine 90-ih godina, u jednom trenutku, pomagala i kolumbijska narko-mafija, koja je, po njegovoj ocjeni, Evropu vidjela kao novu dobru destinaciju za biznis sa narkoticima. – Već 1999. godine, italijanska Komisija za borbu protiv mafije identifikovala je Albaniju kao važnu tranzitnu zonu za šverc duvana u Italiju, a i neke zemalje Bliskog istoka. Međutim, izvještaji od nekoliko izvora potvrđuju da je premijer Crne Gore Milo Đukanović obezbijedio pravo na šverc nekolicini ljudi, u zamjenu za ozbiljan novčani iznos – tvrdi Džon Koledž, a tekst njegovog svjedočenja može se naći na zvaničnoj internet prezentaciji američkog Kongresa.\nIstiče se da je Džon Koledž svjedočio maja prošle godine, ali da je shodno pravilima, sada moguće javno objaviti ono što je rekao. Inače, svjedočenje ovog agenta američke carine odnosi se na rad Potkomiteta za kriminal, terorizam i unutrašnju bezbjednost u Kongresu SAD. Razlog zbog čega je Kongres zatražio Koledžovu izjavu je, kako se navodi, bavljenje fenomenom nezakonite trgovine duvanom u svjetlu donošenja posebnog zakona koji je trebalo te 2008. da reguliše nezakonitu trgovinu duvanskim proizvodima na teritoriji SAD. Ovaj američki agent je, inače, ekspert za tu kriminalnu djelatnost, koju istražuje oko 30 godina. Od 1999. do 2002. godine, u carinskoj službi SAD, rukovodio je sistemom “Međunarodni program za šverc duvana”, čiji je jedan od tvoraca.\nČlanovima Potkomiteta Kongresa za kriminal, terorizam i unutrašnju bezbjednost, Koledž je 1. maja 2008. godine kazao da je duvan koji je švercovan preko Crne Gore i drugih balkanskih zemalja poticao određenim dijelom i od američkih kompanija, koje su, tvrdi, bile svjesne da posao dobija kriminalnu dimenziju kada cigarete dođu na Balkan.\n– Đukanovića je kao ključnog čovjeka šverca duvana označio lider posla sa krijumčarenjem cigareta na italijanskoj strani, sa vezama pri Kamori, mafiji iz Napulja, koji je pred italijanskim sudom tvrdio da je lično pregovarao o pravu na šverc duvana sa Milom Đukanovićem – kazao je Koledž, koji, ipak, nije konkretizovao ko je svjedok protiv Đukanovića u Italiji.\nOn je podsjetio da je Đukanović u februaru 2008. opet izabran za premijera, što mu daje pravo na imunitet od krivičnog gonjenja.\n– Region Balkana je odavno duboko uključen u šverc duvana i istrage o tim nezakonitim poslovima počele su još 90-ih godina. U junu 2007. godine, mediji su javili da je jedna istraga završena i da će Milo Đukanović, ali i nekoliko drugih ljudi, biti optuženi za šverc duvana i pranje novca od 1994. do 2002. godine (rezultirala je procesom, ali ne za Đukanovića, kojeg štiti imunitet, prim. M.V.). Situacija na Balkanu nije imala uticaj samo na Evropu, već i na SAD jer su neke od švercovanih cigareta proizvedene u Americi, i tako je i dio profita od šverca opran na američkoj teritoriji. Zato je korupcija na visokom nivou razlog za ozbiljnu zabrinutost u svim državama – konstatovao je Džon Koledž.\nOn naglašava da je šverc duvana bio prisutan i tokom postojanja SFRJ, ali u mnogo manjoj formi, i da je italijanska mafija iskoristila nestabilnost koja nastaje padom komunizma da bi uspostavila svoje poslove, prevashodno sa krijumčarenjem duvana.\n– U izvještaju koji su sačinili italijanski pravosudni organi kaže se da je Milo Đukanović bio apsolutno svjestan svega što se dešavalo u Crnoj Gori, kao i posljedica koje to ima po Italiju i druge zemlje EU. “Svega je bio svjestan, jer je u to bio uključen i imao je direktan interes. Dijelio je dobit od šverca duvana koje je vodio italijanski organizovani kriminal. Njegova pohlepa za bogatstvom ga je i priključila tom udruženju. Išao je toliko da je osigurao zaštitu bjeguncima od italijanskog pravosuđa, zanemarujući osnovne pravne norme. To je činio kroz aparat državne bezbjednosti u Crnoj Gori”. Ove konstatacije sadrži italijanski izvještaj o švercu duvana – ocijenio je Koledž.\nObjasnio je da kada su luke u Maroku stavljene pod veoma strogu kontrolu, 1961. godine, posao sa krijumčarenjem duvana koji se tamo odvijao decenijama, počinje da se seli na teritoriju SFRJ i Albaniju.\n– Ta relokacija posla bila je dobra vijest za Kamoru, mafiju iz Napulja, koja je počela kontrolu na italijanskom tlu. Kako je početkom 90-ih došlo do raspada SFRJ i promjena u tom dijelu Evrope, Kamora i druge kriminalne grupe svoje poduhvate otpočele su u regionu Balkana – rekao je Koledž.\nDa posao sa duvanom u Crnoj Gori i na Balkanu tokom 90-ih nije bio vezan samo za crnogorske i mafijaške organizacije iz Italije, potvrđuje Koledž, saopštavajući da su u ovaj posao bile u uključene internacionalne strukture koje su vrlo dobro poznate javnosti u SAD.\n– Nekoliko struktura italijanske mafije, ruski kriminalci, japanske i kineske mreže, ali i kolumbijski narko-trafikanti, jesu, ili su bili uključeni u posao sa švercom duvana u Evropi i na Balkanu, Aziji, Sjevernoj i Južnoj Americi. Osim što su proizvodile lažne cigarete, ili ih proizvodile bez licence, a potom ih krijumčarile, kriminalne strukture su koristile duvan kao sredstvo za pranje novca. U Evropi, neke od tih šema su prepoznate kao Karusel prevara – duvan se koristi da bi se oprala ogromna zarada od šverca kokaina i drugih droga. To je detaljno opisao izvještaj Radne grupe za finansijske akcije (FATF), objavljen u junu 2006. godine. Ove organizacije djeluju zahvaljujući korupciji i zastrašivanju, i nemaju nikakav problem da koriste nasilje kao način da ostvare poslovne ciljeve – istakao je Koledž.\nOn se maja prošle godine, kao i dio američke javnosti, založio da se posebnim zakonom riješi pitanje šverca duvana na teritoriji SAD.\nU Evropi je, kako pojašnjava Džon Koledž, posljednjih decenija postojalo niz terorističkih organizacija koje su švercovale cigarete da bi finansirale svoje aktivnosti.\n– To su prevashodno Prava Irska republikanska armija, ali i Radnička partija Kurdistana (PKK). U SAD, vidjeli smo da se švercom duvana bavio islamistički Hezbolah, dok je PKK imala veze sa trgovinom duvanom iz Evrope u Irak, gdje su članovi porodice Sadama Huseina imali monopol nad ovom djelatnošću – izjavio je Koledž.\nKoledž je saopštio da je mišljenje o švercu duvana koje iznosi članovima Kongresa SAD samo njegovo, zasnovano na više od 30 godina rada na sprečavanju međunarodnog kriminala.\n– Imam više od 20 godina iskustva u radu carinske službe, a 14 godina sam proveo na analizi primjene propisa SAD koji se tiču šverca cigareta i transnacionalnog organizovanog kriminala. Moj iskaz se tiče pozadine šverca duvana u SAD i svijetu, uz napomenu da je američka teritorija više od 50 godina izvor i tranzit za švercovane cigarete – kazao je članovima Kongresa SAD Džon Koledž.\nBalkan je međunarodni problem\nŠeme koje su za šverc duvana postojale ili postoje u SAD i na Balkanu, po ocjeni Džona Koledža, ilustruju tri od mnogo više scenarija, koji uključuju organizovani kriminal i korupciju u vladama na Balkanu.\n– Ovo su pitanja koja se direktno tiču bezbjednosti i interesa SAD, ali i naših prijatelja i saveznika. Kriminalna aktivnost povezana sa švercom duvana nije benigna. Mafijaške i terorističke strukture uključene u ovu aktivnost zarađuju veliki novac od trgovine duvanom, koji koriste za lične interese, ali i za terorističke aktivnosti. Naime, na sprečavanju ove pojave se dosad nije mnogo radilo jer se ova vrsta kriminala posmatrala “kao problem onog tamo čovjeka”. Ali, kako je vrijeme prolazilo, mislim i da je sazrelo shvatanje da je transnacionalni organizovani kriminal problem svakog čovjek, a odgovornost za njegovo rješavanje imaju sve države – rekao je Koledž.\nPremijer demantovao umiješanost\nPredsjednik Vlade Milo Đukanović demantovao je u više navrata ličnu i umiješanost institucija države Crne Gore u međunarodni šverc duvana.\nPremijer je tvrdio da apsolutno nije imao nikakvu vezu sa italijanskim organizovanim kriminalom, kao i da nije tačno da ima novac na računima inostranih banaka.\n– Ne može biti riječi ni o kakvoj odgovornosti crnogorske vlade ili njenog premijera. Vlada je radila posao u skladu sa propisima tadašnje zajedničke države Jugoslavije, i iz tog posla uprihodila svaki cent u svoj trezor, što je Crnoj Gori pomoglo da preživi. Je li ko pojedinačno iz Crne Gore ili Italije u tom poslu činio nešto nezakonito, to neka ocijene mjerodavne institucije – izjavio je Đukanović za “Večernji list” početkom ove godine.\n1.\tadisson - December 15, 2009\nDakle, i Amerikanci sarađivali na istrazi o švercu…sjajno.


Насловна Спорт Остали спортови Zauzeo 37. mesto\nTriatlonac iz Čelareva Ognjen Stojanović učestvovao na Svetskom prvenstvu u Hamburgu\nJedan od naših najboljih triatlonaca, Ognjen Stojanović iz Čelareva učestvovao je prošlog vikenda na Svetskom prvenstvu u Hamburgu u Nemačkoj gde je zauzeo 37. mesto u konkurenciji više od 65 takmičara iz celog sveta.\n– Zadovoljan sam svojim nastupom u Nemačkoj gde sam bio bolji od skoro 30 takmičara svetskog kalibra. Moje zadovoljstvo je tim veće ako se uzme u obzir činjenica da sam uspeo da budem konkurentan na najvećoj trci u ovoj godini.\n– Pre trinaest godina sam u Hamburgu bio 37. na Svetskom juniorskom prvenstvu, a evo sada sam na istom mestu završio na seniorskom skupu. Hvala svima koji su me podržavali, rekao je Ognjen Stojanović.\nSvetsko prvenstvo u triatlonu\nПретходни текст: ČSK Pivari bod u Somboru, Hercegovac došao do prve pobede\nСледећи текстIzgubljeno-nađeno: Nestao novčanik sa dokumentima u Bačkoj Palanci\nЗа Штајфера најуспешнија сезона до сада


Cvijanovićeva danas sa predstavnicima Svjetske banke – mojKontakt portal – Radio Televizija Kontakt\nPredsjednica Vlade Republike Srpske Željka Cvijanović razgovaraće u Vašingtonu sa predstavnicima Svjetske banke, upravnim direktorom Svjetske banke Sri Mulijani Indravati i potpredsjednikom Svjetske banke za Evropu i centralnu Aziju Sirilom Milerom.\nU nizu susreta u Vašingtonu, predsjednica Vlade Republike Srpske danas će se sastati i sa pomoćnikom generalnog direktora Međunarodnog monetarnog fonda Min Zuom i direktorom sektora za Evropu Polom Tomsenom.\nSastancima sa predstavnicima Svjetske banke i MMF-a prisustvovaće i ministar finansija Republike Srpske Zoran Tegeltija, saopšteno je iz Biroa Vlade Republike Srpske za odnose sa javnošću. Cvijanovićeva i Tegeltija borave na proljećnom zasjedanju Međunarodnog monetarnog fonda i Svjetske banke u Vašingtonu koje se održava od 15. do 17. aprila.\nU rijeci Vrbas nestao vozač “fijata”


Vulin Vljori Čitaku: Ko nema svoju istoriju, mora da krade tuđu, ovog puta rešili su da ukradu Kosovski boj! - Kako Narod Kaže\nautor KnK 30.06.2021, 07:24 1.1k Pregleda\nNe znam da li su to Šiptari sami smislili ili im je neko pomogao, ali znam da bi po toj priči Vljora Čitaku kao Kosovka devojka vidala rane Bedžetu Pacoliju potomku Orlovića Pavla. Rekli bi oni i da je Obilić Šiptar nego se plaše da to Erdogan ne shvati lično. Ako političari u Prištini stvarno veruju u svoje gluposti onda čudi zašto u Prištini nema spomenika knezu Lazaru i zašto se glavna ulica ne zove Kosovskih junaka, izjavio je ministar unutrašnjih poslova Aleksandar Vulin komentarišući napade Čitaku i Pacolija na Grenelovu čestitku povodom srpskog praznika Vidovdana.\nNa Gazimestanu Šiptari puštaju stoku da pase, na mestu stradanja hrišćanskih vitezova grade pogone i kuće, seku borove koji obilježavaju borbeno mesto srpske konjice, pokreću peticije kojima se traži rušenje spomenika junacima Kosovskog boja, a sećanje na bitku proglašavaju srpskim šovinizmom. Malo im je što su Srbima oteli kuće i njive, sada hoće da nam otmu i istoriju i sećanje.\nNarod koji ni na jednom delu teritorije na kojoj živi nema ni jedan spomenik kulture ispod kojeg stoji njegovo ime je narod koji mora da pokuša da otme od Srba ono što njihovi preci nisu uspeli ni da izgrade ni da zasluže. A čak i da im neko poveruje i pripiše sve što su Srbi na Kosovu i Metohiji stvarali vjekovima šta bi Šiptari radili sa istorijom koje nisu dostojni i vrednostima koje ne razumeju, rekao je ministar Vulin.\nPrethodni članak Zoran Kesić: Kako mi je Rom koji je ime dobio po mom ocu spasao nogu da je ne pojedu kučići\nSledeći članak Ukrajina izbacila Švedsku s Evropskog prvenstva


ISO 22000 – JUQS\nISO 22000 (food safety management system/sistem upravljanja bezbednošću hrane) je međunarodni standard za sisteme menadžmenta zdravstvene bezbednosti hrane. On definiše set opštih zahteva za zdravstvenu bezbednost hrane. Zahtevi ISO 22000 se mogu primeniti na sve vrste organizacija u okviru lanca hrane, koji obuhvata proizvođače hrane, primarne proizvođače, prerađivače hrane, transport i skladištenje, maloprodajne podugovarače i prodajna mesta za hranu, zajedno sa međusobno povezanim organizacijama kao što su proizvođači opreme, materijala za pakovanje, sredstava za čišćenje, aditiva i sastojaka hrane. Osnova ovog standarda su principi HACCP sistema.\nPrednosti primene i sertifikacije sistema menadžmenta bezbednošću hrane su:\npovećanje zaštite i poverenja potrošača\nobezbeđuje kompaniji kompetencije priznate širom sveta\nomogućava inkorporaciju zakonskih i regulatornih zahteva koji se odnose na zdravstvenu bezbednost hrane\nzaposleni postaju svesniji pitanja vezanih za higijenu i zdravstvenu bezbednost hrane\nZašto sertifikovati sistem menadžmenta bezbednošću hrane?\nPrioritet svake organizacije u lancu ishrane je da ojača sistem upravljanja bezbednošću hrane, jer ona mora da pokaže svoju sposobnost da kontroliše opasnosti po bezbednost hrane, kako bi se obezbedila sigurnost finalnih proizvoda, koji ispunjavaju uslove za bezbednost hrane definisane od strane kupaca, potrošača i regulatornog organa.\nKompanije koje su uključene u proizvodnju, pakovanje, snabdevanje i prodaju prehrambenih proizvoda moraju biti sigurni da je bezbednost ovih proizvoda nije ugrožena u lancu ishrane, a to se može postići implementacijom i sertifikacijom sistema upravljanja bezbednošću hrane.


Još nije vreme: Cheryl ipak nije spremna da sada rodi i drugo dete! - Famoza.net\nJoš nije vreme: Cheryl ipak nije spremna da sada rodi i drugo dete!\n17/09/2017 17/09/2017 Valentina Krstić 712631 Commenthttps%3A%2F%2Fwww.famoza.net%2Fjos-nije-vreme-cheryl-ipak-nije-spremna-da-sada-rodi-drugo-dete%2FJo%C5%A1+nije+vreme%3A+Cheryl+ipak+nije+spremna+da+sada+rodi+i+drugo+dete%212017-09-17+09%3A00%3A30Valentina+Krsti%C4%87http%3A%2F%2Fwww.famoza.net%2F%3Fp%3D71263\nLiam Payne je prethodno ushićeno razgovarao o ulozi oca i izjavio je da bi čak želeo da ima odmah drugo dete i pre nego što se oženi, ali Cheryl još uvek ne želi taj korak.\n„Cheryl je tek ušla u staru formu i sada se oseća kao ona stara. Ona želi da provede kvalitetno vreme sa Bearom i radi na svojoj karijeri, tako da nije vreme za drugu bebu i ona moli Liama da je ne pritiska i priča okolo o tome“ otkriva izvor za Closer magazin. Sve potvrđuje da je izvor u pravu s obzirom da se Cheryl sada češće pojavljuje u javnosti što samo može potvrditi njen povratak na muzičkoj sceni!\nInsajder takođe otkriva da se Cheryl nije ljutila zbog Liamovih izjava ali da je morala da ga upozori da pazi – „Pričali su o Liamovim izjavama o drugom detetu, on je priznao da se malo zaneo a ona ga je zamolila da pripazi šta javnosti otkriva o njihovoj budućnosti jer ona želi malo da uspori i smatra da će biti dovoljno vremena da Bear dobije brata ili sestru“ dodaje on.\nOpet iste priče: Liam Payne insistira da Cheryl rodi drugo…\nPročitajte još Inspiracija za povratnički singl: Cheryl spremila pesmu o raskidu sa Liamom!\nProšlost ga ne zanima: U dokumentarcu Harryja Stylesa nema nijednog momenta o 1D periodu!\nSrpski umetnik izložio svoju sliku izrešetanog Biebsa u muzeju, ona potom ukradena!\nOne thought on “Još nije vreme: Cheryl ipak nije spremna da sada rodi i drugo dete!”\nMislim da je Bear jos mali pa bi i njoj bilo komplikovano da brine o dvoje toliko male dece,bolje da sačekaju jos godinu dana?


Naime Skupština Autonomne Pokrajine Vojvodine donela je Deklaraciju o zaštiti životne sredine u APV. U toku je akcija „Nedelјa za zeleniju Vojvodinu“ koja obuhvata ozelenjavanje u okviru lokalnih samouprava na teritoriji pokrajine. Organizator akcije je Pokrajinski sekretarijat za urbanizam i zaštitu životne sredine u saradnji sa JP „Srbijašume“ i JP „Vojvodinašuma“.\nAkcija „Nedelјa za zeleniju Vojvodinu“ je predviđena tokom prve nedelјe decembra meseca. Tim povodom Opštini Bački Petrovac je dodeljeno 615 sadnica crnog bora, 10 sadnica katalpe, 500 sadnica hrasta i 200 sadnica topole. Ukupno 1325 mladica će biti posađeno na teritoriji naše lokalne samouprave.


Analiza državne komisije: Jezive posledice bombardovanja po decu u Srbiji | WebTribune\nHome ŽIVOT Analiza državne komisije: Jezive posledice bombardovanja po decu u Srbiji\nPosted date: март 19, 2019 In: ŽIVOT\nDeca rođena između 1999. i 2015. godine bila su izložena toksičnom faktoru koji je uticao da budu podložni malignim bolestima, navodi se u izveštaju Komisije za istragu posledica NATO bombardovanja 1999. godine koje je danas predstavljeno.\nNaučno-medicinska studija koju je Komisija za utvrđivanje istraživanja posledica NATO bombradovanja uradila sa Institutom za javno zdravlje “Milan Jovanović Batut” je pokazala da kod dece u uzrasnoj grupi od 5 do 9 godina, a koja su rođena posle 1999.godine, postoji određena tendencija rasta oboljevanja od malignih bolesti.\n“Mi smo dobili podatke da postoje naznake statističke značajnosti vezano za tu grupu populacije, za maligne bolesti krvi. Možemo reći da je na tu grupu dece delovao određeni faktor da ona budu osetljivija na nastanak maligne bolesti”, rekao je predsednik Komisije Darko Laketić.\nLaketić je rekao da je od suštinskog značaja da se identifikuje uzročnik.\nNa konferenciji za novinare u Skupštini Srbije, on je objasnio da su za potrebe naučno-medicinskog istraživanja analizirali učestalost malignih oboljenja kod dece koja su rođena u centralnoj Srbiji, pre i posle NATO bombradovanja.\nKako je objasnio, fokus istraživanja je bio na deci, jer kod odraslih postoji mnoštvo faktora rizika poput pušenja ili gojaznosti.\nPrema njegovim rečima, istraživači su koristili pristup koji se sastojao u tome da se analizira učestalost određenih malignih bolesti kod različitih generacija, ali u istom uzrastu.\nZa svaku generaciju se, kaže, određivao statistički rizik, odnosno sa kojim procentom verovatnoće jedna generacija ima rizik da oboli od određene maligne bolesti.\nKada su odredili rizik, analizirali su učestalost svih tumora u određenom generacijskom uzrastu i najčešći tumori koji se javljaju kod dece od 0 do 4 godine su neuroektodermalni, od 5 do 9 godine se javljaju maligne bolesti krvi, od 10 do 14 godine javljaju s tumori mozga, od 15 do 18 godine se najčešće javljaju solidni tumori.\n“Ukoliko primetimo da se podaci i ta stopa rizika i stopa oboljevanja za neku generaciju razlikuju mi sumnjamo da je ta generacija bila izložena nekom toksinu koji je uzrokovao da ta deca budu pojacano osetjiva na nastanak određenih malignih bolesti”, objasnio je Laketić.\nOn kaže da su dobili podatke da se to dogodilo nekim generacijama koje su rođene u periodu 1999.godine u uzrasnoj grupi od 5 do 9 godine gde su ispitivali maligne bolesti krvi.\nZnačajan porast oboljevanja je postojao i u grupi od 15 do 18 godina ali rezultati, kada je reč o toj grupi, mogu biti poznati tek za nekoliko godina.\nIstraživanje, ističe Laketić, nedvosmisleno pokazuje da su više generacija u određenom osetljivom periodu bile izložene nekom fakoru koji ih je učinio osetjivijim za oboljevanje od određenih malignih bolesti u odnosu na neke druge generacije u istom uzrastu.\nLaketić je rekao i da nije siguran da postoji jedinstvena nacionalna svest o stradanju Srbije u NATO agresiji 1999.godine i dodao da se to ne sme zaboraviti, niti umanjivati, niti prilagođavati potrebama velikih ili malih sila.\n“Mi smo zemlja žrtva, koja ne samo iz svojih, već i iz civilizacijskih razloga mora da sačuva istinu”, rekao je Laketić.\nPodsetio je da je Komisija za utvrđivanje posledica NATO bombradovanja po zdravlje stanovništva osnovala prošle godine Narodna skupština na predlog Maje Gojković.\nKako je rekao, ova vlast je posle mnogo godina počela prvi put da govori o tome da je neophodno utvrditi posledice po zdravje ljudi i životnu sredinu koju je izazvalo korišćenje municije sa osiromašenim uranijumom.\nObimna dokumentacija je tim povodom stigla iz Italije, odnosno italijanskog parlamenta koji se bavio tom temom koja se ticala oboljevanja italijanskih vojnika na KiM.\nLaketić ističe da su paralelno sa tim prikupljali informacije putem iskaza građana i podataka iz zdravstvenih ustanova o oboljenjima koja mogu imati vezu sa toksinima koje komisija istražuje.\nŠOJGU OTKRIO ŠOKANTAN PODATAK: DAEŠ u Siriji više ne postoji, likvidirali smo 133.000 terorista\nPune 42 godine su negirali i lagali svet a sada su konačno priznali: Tačno je, Planeta 9 postoji\nOSTAĆETE U NEVERICI: Najbolji srpski doktor iznosi šokantne dokaze koji su u potpunoj suprotnosti za zvaničnim saopštenjima – ŠOK VIDEO


Thaci najavio ostavku ili referendum | Spor Kosova i Srbije | Al Jazeera Balkans\nPredsjednik Kosova će podnijeti ostavku ili raspisati referendum ako Skupština ne odobri sporazum prema kojem bi Kosovu pripale tri opštine na jugu Srbije.\nHashim Thaci: Kosovo ne može zbog 'neprijateljstva' sa Srbijom ugroziti strateški savez sa SAD-omEPA\nPredsjednik Kosova Hashim Thaci je izjavio da će u utorak podnijeti ostavku ili raspisati referendum ako Skupština Kosova ne odobri sporazum sa Srbijom prema kojem bi Kosovu pripale tri opštine na jugu Srbije - Bujanovac, Preševo i Medveđa.\nOn je za prištinsku Report TV precizirao da će ostavku podnijeti u slučaju dogovora da sporazum sa Srbijom predvidi pripijanje te tri opštine Kosovu, a Skupština takav sporazum ne prihvati.\n"Oni koji me kritiziraju ne bi trebali misliti da bih prekršio Ustav. Nikada ne bih prekršio Ustav, ali da se Ustav promijeni, to da. Možemo postići dogovor, a onda ga iznijeti pred Skupštinu Kosova, koja ga može odobriti ili ne", rekao je Thaci i dodao da će u tom slučaju podnijeti ostavku ili raspisati referendum.\nOn je ponovio da Kosovo ne može zbog "neprijateljstva" sa Srbijom ugroziti strateški savez sa SAD-om i poručio da bi trebalo ukinuti 100-postotnu taksu na uvoz robe iz Srbije i Bosne i Hercegovine, prenosi Tanjug.\nHaradinaj ima suprotne stavove\nU ponedjeljak je premijer Kosova Ramush Haradinaj poručio da Kosovo nema potrebu da ga Srbija prizna ako se od njega traži da u zamjenu ustupi teritorij.\n"Kosovo ne daje zemlju za priznanje, ako je to cijena. Kosovo nema potrebe za priznanjem od Srbije", rekao je on.\nPo njegovim riječima, "poslije 20 godina od oslobođenja Kosova, dijalog o normalizaciji odnosa Kosova i Srbije odstupio je od nekih krugova na Kosovu i Briselu, pretvarajući se u dijalog o teritorijama".\n"Odlučnost da se ostane na pravu Kosova od 17. februara [2008. godine] je ostajanje na pravednoj strani historije. Također, mi smo blokiranjem uvoza roba iz Srbije, taksom od 100 posto, poduzeli mjeru koja ometa formalizaciju podjele Kosova", kazao je Haradinaj.\nPremijer Kosova se suprotstavlja zahtjevima predstavnika SAD-a i Evropske unije za suspenziju ili ukidanje taksi, kao i zahtjevima predstavnika najveće stranke u vladajućoj koaliciji (Demokratske partije Kosova) i predsjednika Kosova Thacija, koji se zalaže za, kako kaže, korekciju granice.


Planirane veće zarade za zaposlene u JP "Pošta Srbije"\nPlanirane veće zarade za zaposlene u JP “Pošta Srbije”\nRadi unapređenja ekonomskog i socijalnog položaja zaposlenih u JP „Pošta Srbije“, danas su se u Vladi Republike Srbije sastali potpredsednik Vlade Nebojša Stefanović i v.d direktora ovog javnog preduzeća Mira Petrović.\nOni su razmatrali predlog Programa poslovanja JP „Pošta Srbije“ za 2020. godinu, koji je usvojio Nadzorni odbor preduzeća. Tim predlogom je planirano uvećanje mase zarada za zaposlene za 10 odsto u 2020. godini, kao i isplata zarade iz dobiti iz 2019. u martu naredne godine, odmah po usvajanju ovogodišnjih finansijskih izveštaja.\n„Planirano povećanje zarada u svemu je usklađeno sa finansijskim mogućnostima preduzeća u ovom trenutku i održivim poslovanjem. Planirano povećanje zarada odraziće se već na januarsku platu, koja će biti znatno uvećana, čime će se približiti republičkom proseku. Pri tome, posebno će se voditi računa o zaradama zaposlenih sa najnižim primanjima“, saopštila je danas „Pošta Srbije“.\nOvo preduzeće podseća da je socijalni dijalog o poboljšanju materijalnog položaja zaposlenih u JP „Pošta Srbije“, započet u martu ove godine, doveo do niza konkretnih mera koje su sprovedene i koje se nastavljaju.\nPročitajte još: Prodaje se nepokretna i pokretna imovina novobečejskog brodogradilišta\n„Delovi dobiti iz 2017. i 2018. isplaćivani su u aprilu i septembru. Takođe, u julu je isplaćena solidarna pomoć za 13.540 zaposlenih, čija je osnovna zarada niža od 50.000 dinara. Sve isplate obavljene su iz sopstvenih sredstava preduzeća, u skladu sa održivim poslovanjem. Istim principom se rukovodilo i kod opredeljenja uvećanja mase zarada u 2020. godini, kao i socijalnih mera – uvođenja besplatnih sistematskih pregleda i proširenja opsega osiguranja zaposlenih“, navodi se u saopštenju.\nPodsetimo, radnici JP „Pošta Srbije“ u Zrenjaninu juče i danas su obustavili rad. Oni su na taj način izrazili nezadovoljstvo zbog malih primanja.\nTagoviJP "Pošta Srbije" Nebojša Stefanović obustava rada povećanje zarada\nSpasavanje povređenog labuda sa zaleđenog centralnog jezera (Foto)\nOd sutra masovna vakcinacija: Baka od 92 godine prva primila vakcinu\nBele rode na zimovanju u Srbiji, jedna primećena i u Zrenjaninu\nElektrodistribucija najavila isključenja struje za petak, 6. decembar\nPRAZNIČNA PONUDA: Širok asortiman jelki u rasadniku “Čistoće”!


ZLATO PROBIJA REKORDE NA BERZAMA\nZLATO PROBIJA REKORDE NA BERZAMA: Ulagaci zabelezili basnoslovnu zaradu od 25 odsto za SAMO 6 MESECI!\nVrednost zlata je mesecima u konstantnom i progresivnom rastu, sto je ulagacima u plemeniti metal obezbedilo veliki profit, navode ekonomski strucnjaci!\nZa razliku od ove godine, tokom 2018. vrednost zlata u prva dva kvartala belezila je negativno kretanje. Regresija je dovela zlato na najnizu vrednost od 33.000 evra za kilogram. Cena je namerno obarana iz ekonomskih centara koji upravljaju globalnim svetskim tokovima.\nIstovremeno, najmocnije drzave gomilale su monetarno zlato i uvecavale zlatne rezerve. Neizvestnost i ekonomska napetost izmedju Amerike i Kine iz dana u dan usmeravale su vrednost zlata prema novim, dosad nevidjenim vrednostima. I tek sto smo pomislili da se vrednost ovog superiornog metala smirila, berze sirom sveta belezile su novi veci nivo.\nNajava Kine da ce izbaciti americki dolar dovela je zlato na istorijski maksimum. Tako sada imamo situaciju da trenutna cena zlata premasuje nivo od 43.000 evra za jedan kilogram.\nUlagaci koji su prosle godine ulozili u investiciono zlato ostvarili su za nepunih 6 meseci zaradu od 25%! Mnogi od njih nastavljaju ulaganje u ovaj plemeniti metal verujuci da tek sledi snazan rast.\nIz Goldman saksa porucuju da ce ovaj plemeniti metal u buducnosti postati apsolutno nedostupan obicnim ljudima. Bice dostupan samo superbogatim ljudima, cije bogatstvo se meri na svetskom nivou.\nCenu zlata prema nebu usmeravaju i nastojanje vlada sirom sveta da izbace gotovinu iz opticaja. Imajuci u vidu da je novac na racunu samo digitalni zapis koji preko noci se moze izbrisati, jedan deo bogatih ljudi u tim zemljama zeli da ima i deo likvidne imovine koja nece zavisiti od stabilnosti banaka i drzave. Ti ulagaci jedan deo imovine ulazu ubrzano u zlato.


Sprej - 1\n02. 10. 2021 19:47\nPolicija u Roterdamu pripremila je posebno "iznenađenje" za provalnike u prodavnice, zlatare ili restorane, ali i kradljivce automobila, a u pitanju je specifična vrsta spreja.\n06. 06. 2020 19:23\n16. 01. 2019 13:08\nLanac prodavnica auto-delova i servis za automobile francuskih proizvođača, Panter, dao je zanimljiv prijedlog kako da sami napravite sprej za odmrzavanje stakla.\nAktiviran biber sprej na aerodromu u Podgorici\nPODGORICA - Nepoznata osoba danas prije podne je na Aerodromu Podgorica aktivirala najvjerovatnije biber sprej na ulazu zgrade terminala, saopštio je Aerodrom.\n05. 08. 2018 19:03\nInsekti nas obično ne štede, pa ne možemo da ih ignorišemo, misleći da će sami odustati i pobjeći. Moramo da ih "otjeramo", a to se dešava i uz pomoć domaćih preparata na prirodnoj bazi.\n24. 07. 2018 22:43\nVećina žena bi bez razmišljanja priznala da najviše mrze peglanje odeće i da im to oduzima mnogo slobodnog vremena.


Emisije obveznica Republike Srpske na finansijskom tržištu Bosne i Hercegovine – Pravni vakum? - Bife\nU središtu te veze je novac koje su banke, kroz krediranje ili kupovinu obveznica, posudile RS.\nDug RS, dug FBiH, kao i dugovi fondova zdravstvene i socijalne zaštite, opština, kantona i Brčko distrikta se u bilansima komercijalnih banka evidentiraju kao potraživanja banaka prema sektoru generalne vlade (prema metodologiji MMF-a).\nIako dug opada u relativnom iznosu (vidjeti grafikon), njegova i relativna i apsolutna vrijednost su i dalje izuzetno visoke.\nUdjel ovoga duga u bilansima banka sa sjedištem u RS je 16,9%, a njegova apsolutna vrijednost u oktobru 2021. je 1,6 milijardi KM.\nSektor generalne vlade, u kojem najznačajnije učešće ima RS, duguje bankama u RS oko 14% BDP-a RS (1,6/11,6).\nU prospektu svake emisije državnih/entitetskih obveznica RS na tržištu BiH se navodi postupanje u slučaju da se ne mogu izvršiti obaveze.\nEntitet (isto kao i država) ne može otići u stečaj, jer entitet nije preduzeće.\nMeđutim, entitet može biti nelikvidan.\nUdjel potraživanja od sektora generalne vlade u aktivi banaka sa sjedištem u RS\nU emisiji obveznica RS, u dodatku prospekta, stoji da će RS ukoliko ne bude mogla izmiriti obaveze po glavnici duga ili po kamati/kuponu platiti zakonsku zateznu kamatu.\nObaveza plaćanja zakonske zatezne kamate u slučaju dužnike docnje proizilazi iz opštih odredbi Zakona o obligacionim odnosima, to se podrazumjeva i zato to ne predstavlja ni bitan ni potreban element prospekta emisije.\nKada je javni entitet nelikvidan, on najčešće obznanjuje da nije u stanju izmiriti obaveze (eng. default) i u takvim okolnostima ne postavlja se pitanje plaćanja zatezne kamate, već načina isplate preostalog duga po glavnici obveznice.\nProšto RS priznaje postojanje mogućnost neizmirenja obaveza/difolta (kao i svaki drugo pravno lice), ovu pravnu prazninu treba popuniti i objasniti šta se dešava sa dospjelim, a neizmirenim obavezama po glavnici, kao i sa djelom glavnice koji još nije dospio u slučaju difolta.\nRS je imala do sada dvije međunarodne emisije obveznica i u tim prospektima ne postoji ova vrsta pravne praznine.\nRS i banke iz RS bi možda trebale usaglasiti način popunjavanja pravnog vakum koji postoji u prospektima emisija obveznica RS na finansijskom tržištu BiH, kako bi se unaprjedio kvalitet dužničko-povjerilačkih odnosa, a radi dodatne zaštite imovinskih interesa i javnog i privatnog sektora?\nAko su banke posudile RS 14% njenog BDP-a i ako se naspram toga potraživanja nalaze depoziti građana i privrede RS u iznosu od 1,6 milijardi KM, treba li način izmirivanja ovoga potraživanja normirati po opšteprihvaćenim i opštepoznatim međunarodnim finansijskim standardima?\nPrevious Previous post: Sarajevska berza i Banjalučka berza – 40 naprema 0\nNext Next post: Rast stambenih kredita u Srbiji – Ne može izdobrati?


Konkurs za nagradu Dositej Obradović za životno delo - Fenomeni\nZadužbina “Dositej Obradović” u Beogradu ustanovila je novu nagradu koja nosi ime velikog srpskog prosvetitelja, a biće dodeljivana za životno delo.\nPravo učešća na konkursu za nagradu “Dositej Obradović” za životno delo, koja je ustanovljena odlukom Upravnog odbora Zadužbine “Dositej Obradović”, imaju državljani Srbije, kao i drugih država, čije stvaralaštvo predstavlja najviši doprinos srpskoj kulturi i njenoj afirmaciji u svetu.\nKonkurs je otvoren do 21. novembra, do kada treba dostaviti prijave – na novu adresu Zadužbine “Dositej Obradović”: Zmaj Jovina 4/2, 11000 Beograd, ili elektronskom poštom na info@dositejeva-zaduzbina.rs\nNova nagrada osnovana je u cilju podsticanja naučnog i kulturnog stvaralaštva, kao i unapređenja srpske duhovne veze sa drugim narodima i kulturama.\nNagrada se dodeljuje za životno delo za sve discipline nauke, prosvete, kulture i književnosti, kojima pripada, ili ih je utemeljio veliki pisac i prosvetitelj Dositej Obradović – filozofiju, etiku, estetiku, istoriju i teoriju književnosti, komparatistiku, sve književne rodove, lingvistiku, različite grane pedagoško-psihološke teorije i prakse, prevodilaštvo i sve vidove kulturnog posredništva i komunikacije.\nSajt Zadužbine “Dositej Obradović” je www.dositejeva-zaduzbina.rs\nDositej Obradović konkurs\nČas anatomije - O piru malograđana [Tema: Kiš]\nKonkursi\tBalkanska delikatesa – ‘Šutnja u književnost…\nKonkursi\tPoziv na 20. Beogradsku mini art scenu


MMF: Nema para za novo povećanje penzija u 2019.\nIzvor: Radio 021, 06.Okt.2018, 14:40\nŠef Kancelarije MMF-a u Srbiji Sebastijan Sosa kaže da će se uvesti nova formula po kojoj se povećavaju penzije,\nTa nova formula će se, kako je naveo, primenjivati od 2020. godine.\n"Nakon što se penzije sada povećaju, u budžetu za 2019. neće biti dovoljno para za još jedno povećanje u toku te godine", rekao je Sosa za Politiku.\nPre stupanja kriznih mera na snagu, penzije su se usklađivale u aprilu i oktobru, u skladu sa rastom cena >> Pročitaj celu vest na sajtu Radio 021 << na malo i BDP-om. Iz MMF su najavili da će "nova formula biti poboljšana" i da će svako povećanje penzija morati da bude linearno za sve penzionere.\nMinistar zadužen za regionalni razvoj Milan Krkobabić izjavio je da se još razgovara o iznosu koji će jednokratno biti isplaćen najugroženijim penzionerima, dodajući da može da se očekuje između pet i sedam hiljada dinara, zavisno od sredstava u budžetu.\nN1 televizija: Sosa: Nova formula za penzije sledeće godine\nNoviMagazin.rs: Sosa (MMF): Nova formula za srpke penzije od 2020. godine\nB92: MMF: Povećanje penzija sada, nema para za novo u 2019.\n06.Okt.2018: Radio 021


Tradicionalna manifestacija „ Dani Isaka Samokovlije – Sunce nad Drinom – RTV BPK\nTradicionalna manifestacija „ Dani Isaka Samokovlije – Sunce nad Drinom\n15. Januara 2019.\tKultura\nTradicionalna XV po redu manifestacija „ Dani Isaka Smokovlije- Sunce nad Drinom „ počela je danas u Goraždu, rodnom gradu istaknutog bh humaniste i književnika.\nDr. Isak Samokovlija i njegovo djelo nastavljaju da traju i kroz manifestaciju pod nazivom „ Dani Isaka Samokovlije – Sunce nad Drinom“ zahvaljujući prije svega goraždanskom Centru za kulturu, koji je njen organizator, a uz pokroviteljstvo Grada Goražda i resornog kantonalnog ministarstva.\nManifestacija koja na jedinstven način povezuje Goražde, Sarajevo i Fojnicu, mjesta u kojima je Samokovlija kao ljekar radio i stvarao književna djela, I ove godine počela polaganjem cvijeća pred bistu velikog pripovjedača koja se nalazu u krugu goraždanskog Doma zdravlja koji nosi Samokovlijino ime.\nNakon toga u prostroijama Cetra za kulturu, upriličena postavka fotografija, a javnosti je predstavljena I zbirka poezije “ Biljezi prijeđenog puta “ koju potpisuje književni klub “ Isak” , koji djeluje pri goraždanskom Centru za kulturu.\nTakođe, danas je upriličena I promociji knjige u kojoj je sabrano devet priča Isaka Samokovlije, a svoj doprinos obilježavanju ovog kulturnog događaja u gradu na Drini, dale su I članice hora Centra za kulturu. Dani “Isaka Samokovlije- Sunce nad Drinom”, kulturna manifestacija XV po redu, pored rodnog grada Isaka Samkovlije Goražda, nizom prigodnih sadržaja obiležavat će se tokom cijele 2019 godine, I u Sarajevu I Fojnici.


Selaković: Prioriteti ekonomska diplomatija i sunarodnici | Управа за сарадњу с дијаспором и Србима у региону\nHome>>>Vesti>>>Matica>>>Selaković: Prioriteti ekonomska diplomatija i sunarodnici\n5. januar 2021.\tMatica, Vesti 24 Views\nKonstante spoljne politike Srbije su očuvanje mira i stabilnosti u regionu, evropske integracije, dijalog o Kosovu i Metohiji, kao i razvoj regionalnih odnosa, rekao je danas ministar spoljnih poslova Srbije Nikola Selaković.\nGovoreći o prijateljima koje Srbija ima u svetu on je ocenio da zahvaljujući ozbiljnoj, mudroj i vizionarskoj poltici naša zemlja ima kome da se obrati kada je teška situacija, i kada treba pomoć, ali i da sada i Srbija može da pomogne što dugo nije bio slučaj.\n„Mi treba da pokušamo da gradimo ozbiljna partnerstva u međunarodnoj zajednici“, rekao je on i naveo da se Srbija trudi da to učini i sa zemljama zapada posebno istakavši odnose sa SAD na čijem unapređenju radi novi ambasador Marko Đurić.\nMinistar je rekao da je Beograd u svakom trenutku spreman za nastavak dijaloga o Kosovu i Metohiji, koji će imati konkretne rezultate i dovesti do sprovođenja dogovorenog, ali da nije strana od koje zavisi da li će pregovora biti ili ne.\nSelaković je kazao da u Prištini postoji politička nestabilnost i da nije siguran da u ovom trenutku bilo ko može da kaže kakav je plan za nastavak dijaloga o Kosovu i Metohiji.\nIzrazio je nadu da će rešavanje političkih prilika u Prištini omogućiti nastavak efektivnog dijaloga koji će, kaže, imati konkretne rezultate, koji će biti sprovodivi, i u kojem će doći do realizacije onoga što je dogovoreno.\n“To je teško i kompleksno pitanje, više je faktora na koje ne možemo da utičemo nego na koje možemo, ali za nas kao državu je važno da smo za nastavak ozbiljnog dijaloga u svakom trenutku“, kazao je Selaković za TV Pink.\nDodao je da Srbija nije strana od koje zavisi da li će dijaloga biti ili ne, ali da duboko veruje da samo dijalogom i mirnim sredstvima mogu da se rešavaju bolni i veliki problemi kao što je pitanje Kosova i Metohije, rekao je Selaković.\nPodsetio je da je Beograd ispunio sve obaveze iz dijaloga dogovorene pod pokroviteljstvom EU, a da Priština posle više od 2.800 dana nije formirala Zajednicu srpskih opština (ZSO).\nNa pitanje da li će Vašingtonski sporazum važiti nakon dolaska nove administracije u Belu kuću, Selaković je rekao da su SAD ozbiljna država koja svoj politički kurs ne menja tako lako i da je mišljenja da neće biti odstupanja od tog sporazuma.\nKako je rekao, do sada nije bilo nijednog signala od novodolazeće administracije iz Vašingtona koji je nagoveštavao radikalan zaokret po tom pitanju.\nSelaković je naveo da je pandemija korona virusa poremetila ne samo ustaljeni tok međunarodnih odnosa nego i prodrmala unutrašnje političke scene svih država sveta, ali i tvorevina kao što je EU.\nUveren je da će se u jednom trenutku Vašington baviti i našim regionom, jer su, kako kaže, u novoj administraciji ljudi koji su se bavili Balkanom pre 25 godina.\n“Kako će se i kada odvijati nešto što je značajno za nas, videćemo u narednom peroidu, to ne zavisi od nas“, rekao je Selaković.\nOn je naglasio da kompletna diplomatska i politička infrastruktura naše države treba da pokušava da iznosi svoju istinu, ali i da iznosi ozbiljne i važne argumente o Kosovu i Metohiji koji se teško opovrgavaju.\nPrevious Svaki Srbin u dijaspori potencijalni lobista\nNext Arno Gujon sa Srbima iz Hrvatske za Badnji dan i Božić


Lajčak: Zabrinut sam stanjem u BiH, u novu Vladu FBiH nisu uključene dvije glavne hrvatske stranke | Hercegovina.Info\nLajčak: Zabrinut sam stanjem u BiH, u novu Vladu FBiH nisu uključene dvije glavne hrvatske stranke\n... da EU ne smatra potrebnim sazivanje nove međunarodne konferencije "Dayton 2". Lajčak je time odgovorio zastupnica u Vanjskopolitičkom odboru Europskog parlamenta, koji su smatrali da je, zbog potpunog političkog zastoja u BiH, nužan novi skup ključnih međunarodnih činitelja, po uzoru na konferenciju koja je 1995. održana u Daytonu.\nLajčak se suglasio s ocjenama da su u BiH veliki politički zastoj i kriza, rekavši i da "nikako nije dobro kad se iz ustanova vlasti isključe stranke koje imaju najveću podršku među građanima".\n"U novu Vladu Federacije BiH nisu uključenje dvije glavne hrvatske stranke - HDZ i HDZ 1990, a to jednostavno nije dobro", rekao je upravni direktor EU za Balkan.\nIstovremeno, kako je ukazao Lajčak, Dodik u RS i dalje teži ka referendumu o državnom sudu i državnom tužitelju.\n"Bez konstruktivnog zalaganja svih strana s ciljem da se osigura formiranje državne vlade koja bi pokrenula zaostale reforme BiH je u opasnosti da izgubi još više vremena u odnosu na ostatak regije", ocijenio je Lajčak.\n"Europska unija mora i dalje paziti na stanje u Bosni i Hercegovini i idućih tjedana ćemo naglasak staviti na jačanje našeg tamošnjeg prisustva, insistirajući na uspostavljanju jednistvenog specijalnog EU i međunarodnog predstavnika u BiH", rekao je on.\nIzvjestitelj EP za BiH Doris Pack ocijenila je da je stanje u BiH sve teže zbog, kako je kazala, sve većih etnička podjela, dok političari, istovremeno, ništa ne rade za obične građane.\nZbog toga je Pack zatražila da se nađe način kako bi se oni što odlučuju privolili na odgovornost čak i pod prijetnjom suspenzije fondova EU za BiH.\n"U BiH se ne može ništa učiniti bez pritiska, zaključila je Doris Pack i naglasila da je nužan novi napor međunarodne zajednice pa čak i "Dayton 2".\nSlovenački zastupnik Ivo Vajgl se ovom prilikom također založio za "međunarodnu konferenciju na visokoj razini".\nBIH Vlada Federacije Miroslav Lajčak


Olimpija je i ovog leta promešala karte i promenila nekolicinu igrača, a najveća pojačanja su povratnik Mirza Begić i iskusni plejmejker Marko Marinović. Ljubljančani su poslednji put u Pioniru slavili u sezoni 2011/12, ali ako Zvezda odigra kako može, gosti će imati minimalne šanse da iznenade.\nCrveno-beli su u seriji od četiri uzastopna trijumfa protiv tima iz Slovenije, a meč trećeg kola regionalnog takmičenja biće im i generalna proba pred start Evrolige i duel u Kombank areni sa Galatasarajem.\nNavijači kluba iz Humske s nevericom se sećaju poslednjeg međusobng duela, koji je pripao Cedeviti košem Nolana Smita u poslednjoj sekundi polufinalnog meča završnog turnira u Beogradu. Tim košem crno-beli su ostali bez plasmana u Evrologu, a potom i kompletne prve postave.\nU redovima srpskog prvaka nisu u situaciji da prete i najavljuju osvetu, a pored izostanka povređenih Andreje Milutinovića i Dragana Milosavljevića, dodatni problem je i što na klupi, zbog isključenja u meču sa Krkom, neće biti trener Duško Vujošević.\nNOVI POČETAK Vlado Šćepanović preuzeo Budućnost\nNekadašnji proslavljeni košarkaš Vlado Šćepanović preuzeo je Budućnost na početku trenerske karijere.


FK Partizan: Sporazumni raskid saradnje sa Miroslavom Đukićem\nFudbalski klub Partizan je izdao saopštenje u kome je potvrđeno da je došlo do sporazumnog raskida saradnje sa dosadašnjim šefom stručnog štaba Miroslavom Đukićem.\nKako je navedeno u saopštenju fudbalskog kluba Partizan, nakon sastanka sa trenerom prvog tima, na danas održanim sednicama Odbora za hitna pitanja i Upravnog odbora doneta je jednoglasna odluka da se sporazumno raskine ugovor sa gospodinom Miroslavom Đukićem.\nTakođe, u saopštenju je istaknuta istinska zahvalnost kluba dosadašnjem šefu stručnog štaba na predanom i profesionalnom radu, izuzetnim ostvarenim rezultatima u evropskim takmičenjima, osvajanju nacionalnog fudbalskog Kupa, uz želju da u nastavku karijere ima puno sreće i uspeha.\nIstovremeno, naglašeno je da je i Miroslav Đukić izrazio svoju zahvalnost Partizanu na veoma korektnoj i iskrenoj međusobnoj saradnji, podršci i svesrednim nastojanjima na ostvarivanju kvalitetnih rezultata dostojnih tradicije i slave kluba.\nVođenje tima Miroslav Đukić (52) je preuzeo u junu prošle godine, nakon odlaska Marka Nikolića sa klupe crno-belih, i za nešto više od godinu dana stigao do trofeja u Kupu Srbije i proleća u Ligi Evrope. Na dosadašnja 63 zvanična susreta u svim takmičenjima ostvario je bilans od 36 pobeda, uz 15 remija i 12 poraza.


Javno priznanje Plaketa Kantona Sarajevo dodijeljeno Bit Alijansi – Bit Alliance\nJavno priznanje Plaketa Kantona Sarajevo dodijeljeno Bit Alijansi\nNa Svečanoj sjednici Skupštine Kantona Sarajevo održanoj 08. maja 2019. godine u Narodnom pozorištu Sarajevo, dodijeljeno je javno priznanje Plaketa Kantona Udruženju Bit Alijansa. Plaketa Kantona Sarajevo je dodijeljena za izuzetne zasluge u rastu i razvoju pozitivnog poslovnog okruženja, te u edukaciji mladog kadra u oblasti informacionih tehnologija na području Kantona Sarajevo i Bosne i Hercegovine.\nEdin Deljkić, predsjednik Upravnog odbora ovom prilikom istakao je da je Bit Alijansa počastvovana što je Kanton Sarajevo prepoznao rad Bit Alijanse kao jedan od ključnih potencijala naše države. “Nadam se da ćemo u narednom periodu imati priliku da nastavimo da sarađujemo jer je jedan od naših ciljeva promocija IT industrije kao jednog od ključnih ekonomskih potencijala koji će nam omogućiti da na jedan lijep način pozovemo mlade da ostanu u Bosni i Hercegovini i da tu grade karijeru i privatni život,” navodi Deljkić.\nBit Alijansa od svog osnivanja broji 58 IT kompanija koje su ujedinjene sa zajedničkim ciljevima i preko 50 partnerskih organizacija. Udruženje je svoje aktivnosti usmjerilo ka jačanju obrazovnih IT programa u cijeloj BiH te unapređenju IT poslovnog okruženja.


U Beču promovisan investicioni i privredni potencijal BiH\nAmbasada Bosne i Hercegovine u Austriji u saradnji s Privrednom komorom Austrije (WKO) i uz podršku Bank Austrije je u Beču organizovala promociju investicionih i privrednih potencijala Bosne i Hercegovine, koja se održala u prostorijama Bank Austrije.\nUčesnicima su se se obratili ambasador BiH u Austriji Tomislav Leko, regionalni menadžer za jugoistočnu Evropu u Privrednoj komori Austrije Konstantin Bekos i rukovodilac Centra za diplomatske misije i međunarodne poslovne klijente Bank Austrije Martin Mayr.\nPromocija se odvijala kroz dva panela koja je moderirao šef Ureda WKO u Bosni i Hercegovini Philippe Kupfer.\nNa prvom panelu pod nazivom "Razlozi za investiranje u BiH, planovi za saradnju", učesnici su bili predstavnici Agencije za promociju stranih ulaganja (FIPA) i Vanjskotrgovinske komore BiH - Agencije za promociju izvoza, koji su kroz prezentaciju i diskusiju izložili komparativne prednosti BiH i ekonomske potencijale koji su relevantni za potencijalne partnere iz Austrije.\nU okviru drugog panela pod nazivom "Poslovne i investicione šanse na regionalnom nivou u BiH" predstavnici privrednih komora Federacije BiH i Republike Srpske te dvije austrijske kompanije koje posluju u BiH (AUSTROTHERM GmbH i STUDEN&Co Holding GmbH) su prezentovali i diskutovali o temi koja se ticala konkretnih mogućnosti za saradnju BiH i Republike Austrije u ekonomskom i trgovinskom smislu.\nNakon formalnog panelskog dijela, uslijedio je dio koji se odnosio na pitanja i odgovore u vezi s navedenim temama, kao i na direktan kontakt učesnika.\nU sklopu prezentacije učesnici su imali priliku probati vina i sireve iz Bosne i Hercegovine.


15:42 19 April 2021\nTrospratna zgrada u Bangkoku srušila se pošto je zahvatio požar, a u nesreći je nastradalo najmanje petoro ljudi.\nHeroj srpskog porekla: Odlikovan Ivan Karadžić za spasavanje 12 dečaka iz kobne pećine /foto/\nRonioca srpskog porekla Ivana Karadžića tajlandski kralj odlikovao je Viteškim krstom prvog reda zbog učešća u akciji spasavanja 12 dečaka, mladih fudbalera i njihovog trenera iz potopljene pećine Tam Luang.\nBombaški napad na Tajlandu: Geleri pogodili 20 osoba\nU bombaškom napadu pobunjenika na glavnu vladinu kancelariju na jugu Tajlanda povređeno je najmanje 20 ljudi, ali nema teško povređenih.\nUbijen napadač sa Tajlanda: Najmanje 27 poginulih, 57 ranjenih\nPremijer Tajlanda Prajut Čan-oča saopštio je da je u pucnjavi u tržnom centru u gradu Nahon Račasima (Korat) poginulo najmanje 27 osoba, uključujući i napadača, a ranjeno je 57.\nPobegao napadač koji je izvršio masakr na Tajlandu\nSpecijalne snage tajlandske policije i vojske locirali su vojnika koji je usmrtio više od 20 ljudi u tržnom centru. Međutim, posle razmene vatre, napadač je uspeo da pobegne, javlja Thai Rath TV.\nDramu spasavanja ovih 12 dečaka svet je pratio bez daha\nGrupa od 12 mladih tajlandskih fudbalera i njihov trener, koji su prošle godine privukli globalnu pažnju kada su bili zarobljeni u poplavljenoj pećini više od dve sedmice, obeležili su danas godišnjicu svog iskušenja religioznom ceremonijom.\nPut prosvetljenja: Preko hiljadu budističkih sveštenika pokazalo alternativu Danu zaljubljenih\nHiljade budističkih monaha učestvovalo je u neverovatnoj i spektakularnoj proslavi dana Maga puja na Tajlandu.\nTajlandsko zakonodavstvo se složilo da izmeni zakon o lekovima kako bi se omogućila licencirana medicinska upotreba marihuane i kratoma, lokalne biljke koja se koristi kao stimulans i lek protiv bolova.\nPrve fotografije tajlandskih dečaka iz bolnice\nObjavljeni su prvi snimci dečaka iz bolnice u kojoj se leče posle dramatičnog spasavanja iz poplavljene pećine na Tajlandu.\nMorinjo: Pravi junaci su na Tajlandu, a ne na Svetskom prvenstvu (video)\nČuveni trener Žoze Morinjo, koji tokom Svetskog prvenstva u fudbalu komentariše utakmice za televiziju RT, prekinuo je razgovor o utakmici Francuska-Belgija kako bi izrazio priznanje onima koji su spasili 12 dečaka sa Tajlanda i njihovog fudbalskog trenera nakon sedamnaest dana u pećini.


Smernice za poruke – TripAdvisor Centar za pomoć\nCenimo vaše priloge i pozivamo vas da ostvarite interakciju sa putnicima poput vas! Pored toga, želimo da budemo sigurni da je TripAdvisor bezbedan i pouzdan izvor informacija i saveta za putovanja. Da biste nam pomogli oko ovog cilja, pridržavajte se TripAdvisor smernica za sadržaj i sledećih pravila za poruke:\nZabranjeno je uznemiravanje drugih korisnika pomoću privatnih poruka. Možete da prijavite uznemiravanje dok pregledate poruke.\nZabranjen je sav sadržaj u kome korisnik pokušava da se lažno predstavi kao drugi član ili član osoblja TripAdvisora, kao i svaka reprodukcija privatne komunikacije sa osobljem TripAdvisora.\nPredstavnici objekata (bilo da su registrovani kao vlasnici profila na TripAdvisoru ili ne) mogu da šalju poruke članovima, ali se od njih traži da se identifikuju. Nuđenje podsticaja, popusta, nadogradnji ili bilo kakvog specijalnog tretmana u zamenu za pisanje, menjanje ili uklanjanje posta na forumu ili komentara je strogo zabranjeno, kao i pretnje ili pritisci radi uklanjanja negativnih komentara ili postova. Novinari mogu da šalju poruke članovima kada istražuju vest, ali moraju jasno da se predstave i da navedu organizaciju za koju rade.\nZabranjeno je kontaktiranje većeg broja članova pomoću irelevantnih ili neželjenih privatnih poruka i to će dovesti do trajnog onemogućavanja naloga. Možete da prijavite nepoželjan sadržaj dok pregledate privatne poruke. Ako želite utiske većeg broja putnika, preporučujemo da koristite forume ili funkciju Pitanja i odgovori na našem sajtu.


Kosačov: Naoružavanjem Kijeva SAD preuzimaju odgovornost za krvoproliće - Sputnjik Srbija\n14:47 22 Oktobar 2020\n22:11 22.09.2016 Preuzmite kraći link\n„Ukoliko Senat i predsednik Barak Obama podrže stav američkih kongresmena, SAD će snositi odgovornost za nastavak krvoprolića u Ukrajini u istoj meri kao i vlasti u Kijevu. Odgovornost će snositi i zbog miniranja političkog procesa koji je započet u Minsku, kao i zbog obustave realizacije mirovnog sporazuma“, rekao je on.\nRuski senator je ocenio da se u mirovni proces u Ukrajini ulaže izuzetno puno snage, a signal iz Kongresa SAD u tom smislu ne samo da ne deluje konstruktivno, već se može smatrati provokacijom.\nKosačov je dodao da upravo taj potez Vašingtona daje odgovor na pitanje zašto SAD ne učestvuju u minskom procesu, te stavlja Ameriku u tihog učesnika u konfliktu na jugoistoku Ukrajine.\nPrethodno je Ambasada Ukrajine u Vašingtonu saopštila da je Donji dom Kongresa SAD jednoglasno odobrio zakon o podršci stabilnosti i demokratiji u Ukrajini, koji dozvoljava isporuke oružja Kijevu.\nkrvoproliće, naoružavanje, odgovornost, Konstantin Kosačov, Ukrajina


Vučić u kompaniji "Huavej"\nPredsednik Vlade Srbije Aleksandar Vučić započeo je danas, poslednji dan posete Kini, sastankom sa predstavnicima kompanije Huavej (HUAWEI), a predstoje mu razgovori sa predsednikom Kine Si Đinpingom i premijerom Li Kećiangom.\nPredsednik Evropskog saveta Donald Tusk izjavio je danas u Zagrebu da je budućnost zapadnog Balkana u Evropskoj uniji.\nNikolić: Beograd i Priština da pregovaraju\nPredsednik Srbije Tomislav Nikolić izjavio je večeras u Zagrebu da Beograd i Priština treba da nastave da pregovaraju, ali otvoreno i iskreno, a da ono što je dogovoreno treba i da ispune.\nID:Spisak"đavolje koalicije" koji uključuje Srbiju\nIslamska država je objavila novu pretnju upućenu na adrese čak 60 zemalja, među kojima su zapadne zemlje, Rusija, Iran, ali i zemlje regiona, uključujući Srbiju, Hrvatsku, BiH i Sloveniju.\nSAD podržavaju doprinos Srbije miru\nSjedinjene Američke Države podržavaju doprinos Srbije u prevazilaženju bezbednosnih izazova, pozitivan odnos prema migrantskoj krizi, kao i doprinos miru i stabilnosti u regionu, rekao je danas potrpedsednik SAD Džozef Bajden tokom susreta sa predsednikom Srbije Tomislavom Nikolićem u Zagrebu.\nMogerini i Larov u Beogradu o borbi protiv ID\nVisoka predstavnica EU Federika Mogerini dogovorila je danas sa šefom ruske diplomaije Sergejom Lavrovim sastanak na marginama predstojećeg ministarskog sastanka OEBS-a u Beogradu na kome će razmotriti aktuelne događaje i borbu protiv terorizma.


Poseta operatoru Exe Net iz Niša\nPredstavnici RATEL-a posetili su još jednog operatora koji se bavi pružanjem usluge pristupa internetu i distribucijom medijskih sadržaja. Exe Net iz Niša je jedan od ređih operatora u Srbiji koji nudi mogućnost pristupa internetu putem optičke mreže, koji se može oceniti kao najpouzdaniji i najbrži.\n„Veliki broj operatora koji su registrovani kod RATEL-a, pruža uporedo usluge distribucije medijskih sadržaja, pristupu internetu i fiksnu telefoniju. Posebno pozdravljamo ulaganja kojima se korisnicima omugućava pristip ovim uslugama putem optičke infrastrukture. Za razvoj elektronskih komunikacije u Srbiji je bitno da što više regionalnih operatora učestvuje u tržišnoj utakmici, jer oni dobro poznaju potrebe korisnika na lokalnom nivou.“ rekao je dr Vladica Tintor, direktor RATEL-a.\nRATEL će u domenu svoje regulatorne, nadzorne i administrativne delatnosti, kontrolisati rad svih operatora u interesu korisnika i opšteg razvoja svih područja u Srbiji. Od njih se očekuje i dalje ulaganje u razvoj elektronskih komunikacija - od tehnološkog, pa sve do ulaganja u podizanje svesti korisnika o njihovim pravima i obavezama.


🚌 Autobus Novi Sad → Larisa - Autobuske Karte | AutobuskiPrevoz.com\nAutobus Novi Sad - Larisa\nAutobuske karte za Novi Sad Larisa kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Novi Sad - Larisa\nNovi Sad - Larisa se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Novi Sad - Larisa. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Istraživanje Galupa: Indeks brige u Srbiji 47, zadovoljstva 55 odsto\nPrema najnovijim rezultatima kompanije za istraživanje tržišta, javnog mnjenja i medija Galup, indeks brige u Srbiji iznosi 47 procenata, a indeks zadovoljstva 55 procenata.\nIstraživanje, u kome su na dnevnoj bazi merene ljudske emocije kako bi se utvrdili indeksi pozitivnih i negativnih emocija, obuhvatilo je skoro 149.000 odraslih osoba u 142 zemlje i sprovedeno je tokom 2016.godne.\nČak 70 odsto ljudskog ponašanja zasnovano je na emocijama, a ne na razumu, piše u izveštaju ove agencije, prenosi mediji u Srbiji.\nDok pokazatelji kao nezaposlenost i bruto domaći proizvod pomažu da se do neke mere odredi socijalno zdravlje populacije, ipak ne postoje podaci na makro nivou o emotivnom stanju u državi, međutim, situacija se sada menja.\nKako piše u izveštaju Galupa, koji izlazi već treću godinu, ovo istraživanje nudi svetskim liderima, ekonomistima i političkim naučnicima uvid u emotivno stanje ljudi i njihovo ponašanje i daje bolji uvid u ukupno zdravlje društva i njegovoj budućnosti nego tradicionalni ekonomski izveštaji.\nDa bi se kreirali konačni indeksi, ispitanicima su dnevno postavljana pet pitanja o pozitivnim i pet o negativnim iskustvima, a na kraju je izvučen prosek.\nU dijagramu koji je prikazan u istraživanju, i koji pokazuje dva parametra, "osećanja brige" i "osećanja zadovoljstva", ucrtani su emotikoni koji predstavljaju različita emotivna stanja.\nIrak se peti put našao u vrhu liste negativnih zemalja, dok su Grci, sa 67 procenata, narod sa najviše stresa u svetu. Ipak, više od 70 odsto ljudi u svetu osetilo je više zadovoljstva nego brige, ili se više smejalo.\nMeđu balkanskim zemljama, najviše briga osetili su Hrvati, sa indeksom brige od 57 procenata. Manje brige, a više zadovoljstva osetilo se u Crnoj Gori, sa indeksima brige 52 i zadovoljstva 62.\nViše zadovoljstva medu članicama bivše Jugoslavije osetili su samo u Bosni i Hercegovini, gde je indeks brige 45 odsto uz indeks zadovoljstva od 64.\nNajmanje briga u regionu osetilo se, prema istraživanju, u Albaniji sa indeksom brige od 40 procenata.\nStanovnici Centralno-afričke republike osetili su najviše briga tokom 2016. godine, gde je indeks ovog pokazatelja čak 72 procenata, a najmanje zadovoljstva osetili su u Vijetnamu - samo 33 procenata.\nNajmanje briga imaju u Kirgistanu, gde ovaj indeks iznosi samo 11 posto, za kojim slede Tajvan i Uzbekistan, dok su najviše zadovoljstva osetili ljudi u Paragvaju, sa indeksom od 91 odsto.\nZanimljivo je da je ovo istraživanje pokazalo i da mnoge nerazvijene zemlje imaju daleko više indekse zadovoljstva nego one u razvoju, te da su često u ravni sa najrazvijenijim zemljama. Tako su se po indeksima jedna pored druge našle Amerika, Tajland, Panama, Holandija.


15. januar 2014.godine Predsednik Narodne skupštine sa ambasadorom Ruske Federacije u Srbiji\nPredsednik Narodne skupštine primio ambasadora Ruske Federacije u Srbiji\nPredsednik Narodne skupštine dr Nebojša Stefanović primio je, danas, ambasadora Ruske Federacije u Srbiji Nj.E. Aleksandra Čepurina.\nPredsednik Stefanović je sa ambasadorom Čepurinom razgovarao o planovima za moguću posetu predsednika Državne Dume Ruske Federacije Sergeja Nariškina Republici Srbiji. Predsednik Narodne skupštine i ambasador Ruske Federacije razgovarali su i o organizovanju zajedničke manifestacije Republike Srbije i Ruske Federacije povodom obeležavanja stogodišnjice od početka Prvog svetskog rata, koja bi ove godine bila upriličena u Beogradu. Zajednički je ocenjeno da su aktivnosti vezane za obeležavanje stote godišnjice od izuzetnog značaja, pre svega za očuvanje istorije dve države.\nTokom sastanka, predsednik Narodne skupštine i ambasador složili su se da su odnosi Srbije i Ruske Federacije tradicionalno dobri i prijateljski. Predsednik Stefanović pohvalio je dosadašnji tok organizacije predstojećih Zimskih olimpijskih igara koje se održavaju u Sočiju i poželeo puno sreće i uspeha učesnicima koji će predstavljati Rusku Federaciju.


petak, 16 februar 2018 15:56\nGuverner Centralne banke Crne Gore Radoje Žugić istakao je da je neophodno da centralne banke napuste princip zatvorenih institucija i započnu trend povećanja transparentnosti svog rada i unapređenja komunikacije sa zainteresovanom javnošću.\nOn je to poručio na međunarodnoj konferenciji pod nazivom „Kako iskoristiti komunikaciju i transparentnost u cilju jačanja efikasnosti politika centralne banke“, koja se održava u Amsterdamu, u organizaciji Banke Holandije i Narodne banke Belgije.\nPovećanje transparentnosti rada centralne banke, po riječima Žugića, „može unaprijediti kredibilitet institucije i, kroz nametanje odgovornosti kreatorima monetarne politike, povećati vjerovatnoću vođenja konzistentne monetarne politike“. Ipak, treba imati u vidu da prevelika transparentnost centralne banke može ugroziti nivo finansijske stabilnosti, te se mora voditi računa o održavanju njenog optimalnog nivoa.\nUčesnici su diskutovali o transparentnosti u radu centralnih banaka, koja je postala jedan od ključnih izazova monetarne politike, kao i o njenom uticaju na formiranje očekivanja javnosti i reakcije finansijskih tržišta, a time i na finansijsku stabilnost.\nČlanovi Belgijsko-holandske konstituence pri MMF-u, čija je Crna Gora članica, zaključili su, tokom današnje konferencije, da treba podsticati transparentnost koja pojednostavljuje komunikaciju i omogućava javnosti da bolje razumije akcije monetarne politike i njihov uticaj na ekonomske trendove.\nSa druge strane, usljed mogućeg rizika po finansijsku stabilnost, preporučen je visok nivo opreza u povećanju transparentnosti, posebno u segmentu supervizije, koja mora održavati distancu u odnosu na klijente.\nViše iz ove kategorije « Agrobudžet predstavljen poljoprivrednim proizvođačima u Kolašinu i Mojkovcu „Zimska škola“ izazvala veliko interesovanje u Pljevljima, prisustvovalo oko 300 proizvođača »


Septembar 22, 2020 9:58\nDolazak Međunarodne razvojne finansijske korporacije (DFC) na Zapadni Balkan, sa sedištem u Beogradu, daće novi impuls za investicije na području celog regiona, posebno u Srbiji, i doneće više radnih mesta, ocenjuje direktor Republičkog zavoda za statistiku (RZS) Miladin Kovačević.\n“Prva faza investicija se odnosi na infrastrukturu, reč je o krupnim projektima kao što je auto-put koji bi išao od Niša preko Merdara i Prištine i omogućio izlazak na jadransku obalu kod Drača. Tu je i železnička pruga koja bi išla od Prištine preko Merdara i izlazila na Koridor 10 koji bi, takođe, mogao biti finansiran preko DFC”, rekao je Kovačević za TV Prva.\nNaglasio je da će DFC podržati nove investicije u sektorima kao što su poljoprivreda, industrija, energetika, zdravstvo i da će sve oblasti privrede na taj način biti podstaknute u daljem razvoju i rastu.\nKako kaže, na taj način ova korporacija podstiče i pomaže stvaranje uslova za nastavak industrijalizacije i oporavak ekonomija na Zapadnom Balkanu.\n“Nisu sve ekonomije Zapadnog Balkana u istoj fazi razvoja, ali je ovaj region bio zapostavljen dugi niz godina, a dolazak DFC pokazuje da se sada kotira kao područje kompeticija kapitala velikih finansijskih korporacija i tržišta. To je nova američka politika prema ulaganjima sa ciljem da parira kineskim investicijama”, naveo je Kovačević.\nOn je ukazao da DFC podržava projekte privatnog kapitala i napominje da su takve investicije na Zapadnom Balkanu bile oskudne prethodnih decenija.\n“Srbija je u tome prednjačila od 2015.godine kada je ušla u ubrzani investicioni ciklus, a dolazak DFC će učiniti izvesnijim nastavak rasta tog ciklusa”, zaključio je Kovačević.


Povreda je promenila sve, šta će sada uraditi Durent? - Sportske.net\nNekoliko opcija za krilnog košarkaša.\nOglasio se Vanja Marinković, šta posle drafta?Lejkersi bi najjači centarski tandem u ligi, opcija i bivši igrač?Real ostaje bez pleja, dva NBA tima pokazala interesovanjeU Sakramento stiže čovek kojeg će Miličić večno proganjati!Zašto Vanja? Divac objasnio Amerikancima!\nDelovalo je da je Durentova sudbina prilično jasna, trebalo je da osvojio titulu sa Golden Stejtom, treću vezanu i da potom ovog leta potpiše maksimalan ugovor, najverovatnije sa nekom drugom ekipom, kako bi dokazao da može da pobeđuje iako nije u najboljem timu u ligi.\nA onda je došla utakmica broj pet velikog finala NBA lige u Torontu, Durent je nedovoljno oporavljen od povrede kročio na parket.\nOdigrao je dobro, sve dok nije pao i uhvatio se list desne noge.\nNapustio je teren, finale je bilo gotovo za njega, a stekao se utisak da je povreda veoma ozbiljna.\nTako je i bilo, došlo je do pucanja Ahilove tetive, Durent bi na teren mogao da se vrati tek u završnici naredne sezone, postoji i opcija da ne zaigra u sezoni 2019/20.\nTo menja situaciju u potpunosti, opcije su mu značajno smanjene, najrealnije deluje da ostane u Golden Stejtu, ali par timova je i pored povrede voljno da mu ponudi maksimalan ugovor.\nLA Klipersi imaju 58 miliona dolara da ponude slobodnim igračima u ovom trenutku, mogli bi da dođu i do više novca, što ukazuje da su spremni za angažovanje dve superzvezde.\nPored Durenta je želja i Kavaj Lenard, sa "Kandžom" bi mogli i da istrpe Kej Dijevu povredu, videćemo da li mogu da se dogovore.\nBruklin Netsi su takođe zainteresovani, godinama igraju dobru košarku, ali jednostavno nemaju kvalitet.\nSada bi mogli da dovedu Kajrija Irvinga i veruju da bi sa Irvingom mogli da ubede i Durenta da se preseli u njihove redove.\nI oni nemaju preveliki problem sa njegovom povredom, svesni su da će pre ili kasnije dobiti jednog od najboljih igrača u ligi i to im je najbitnije.\nTu su i Njujork Niksi, koji su dugo važili za favorite kada je Durentov potpis u pitanju. Agent sjajnog krilnog košarkaša Rič Klajman je veliki fan franšize iz Njujorka, što su mnogi videli kao veliku prednost Niksa.\nImaju i 70 miliona dolara do "seleri kepa", takođe mogu dvojici igrača da ponude maksimalne ugovore.\nLos Anđeles Lejkersi najverovatnije odustaju, LeBron ima 34 godine, doveli su Dejvisa i hoće titulu odmah, Durent im povređen ne bi bio od velike pomoći.\nNa kraju, Golden Stejt Voriorsi u ovom trenutku deluju kao najrealnija opcija.\nOni su jedini tim koji bi mogao da mu ponudi petogodišnji ugovor od oko 200 miliona američkih dolara i najverovatnije bi bili voljni da tako nešto i urade.\nTo bi značilo finansijsku stabilnost za igrača koji u tridesete ulazi sa teškom povredom.\nPrema izveštajima iz SAD, Durent još uvek razmišlja i nije siguran šta će biti njegov naredni potez.


ANB ispituje tri slučaja finansiranja terorizma - CdM\nAgencija za nacionalnu bezbjednost formirala je tri predmeta u kojima provjeravaju više osoba koja se sumnjiče za finansiranje terorizma. Tajni agenti došli su do podataka da određeni državljani Crne Gore prenose novac na strana ratišta zbog čega su tražili provjere i od Uprave za sprečavanje pranja novca i finansiranje terorizma (USPNFT).\nU istragu je, takođe, uključeno i Specijalno državno tužilaštvo, piše Dan.\nU toku prvih šest mjeseci ove godine, kako je navedeno u vladinom izvještaju, USP- NFT je na svoju inicijativu proslijedila obavještenja iz svoje nadležnosti i to tužilaštvima 23 obavještenja, ANB-u pet, MUP-u 14.\nDržavljani Crne Gore uglavnom se spominju kao učesnici na ratištima u Siriji, a nekoliko njih, izgubilo je život ratujući za Islamsku državu (ISIL). U medijima su se, osim njih pojavljivala i imena nekoliko lica koja su navodno na ratištima i koja tamo uglavnom pomažu teroristima.\nS obzirom na to da je registrovan veliki broj osoba koje idu na ratišta u Siriji, nadležni organi pokrenuli su procjene rizika od terorizma, a i u nedavnom izvještaju EUROPOJT-a navedeno je da povratnici sa ratom zahvaćenih područja predstavljaju najveći problem po pitanju terorizma u našoj državi. U izvještaju, u kojem je objedinjeno stanje više zemalja po pitanju terorističkih organizacija, konstatovano je da u Crnoj Gori dominiraju dvije radikalne grupe. Kao najopasniji su predstavljeni džihadisti, koji su vraćeni sa ratišta i koji već imaju stečena znanja i iskustva za ratovanje.\nKo na bilo noji način obezbjeđuje ili prikuplja sredstva s ciljem da se ona koriste ili sa znanjem da će se koristiti u cijelosti ili djelimično za finansiranje vršenja krivičnih djela iz čl. 164,337,340,341, 342,343, 447, 447a, 4476, 447c, 447d, 448 i 449 ovog zakonika ili za finansiranje organizacija koje za cilj imaju vršenje tih djela ili pripadnika tih organizacija ili pojedinca koji za cilj ima vršenje tih djela, kazniće se zatvorom od jedne do deset godina. Sredstvima iz stava 1 ovog člana smatraju se sva sredstva, materijalna ili nematerijalna, pokretna ili nepokretna, bez obzira na način sticanja i formu dokumenta ili isprave, uključujući elektronsku ili digitalnu, kojima se dokazuje svojina ili interes u odnosu na ta sredstva, uključujući bankarske iredite, pugne čekove, novčane naloge, hartije od vrijednosti, akreditive i druga sredstva propisuje član 449 KZ-a.\nTagoviIslamska država ID terorizam Uprava za sprečavanje pranja novca i finansiranja terorizma\n30 Komentara na "ANB ispituje tri slučaja finansiranja terorizma"


#PorodicneFirme2017 - Dragan Močević: Najveći izazov sa kojima se susreću porodične firme svakako je transfer generacija! - Svet portal\nHome #PorodicneFirme2017 – Dragan Močević: Najveći izazov sa kojima se susreću porodične firme svakako je transfer generacija!\n#PorodicneFirme2017 – Dragan Močević: Najveći izazov sa kojima se susreću porodične firme svakako je transfer generacija!\nPrezentacija rezultata istraživanja “Izazovi za porodične kompanije u Srbiji i regionu” prezentovaće Dragan Močević, Pro educa, sa kojim smo razgovarali u susret konferenciji:\n– Najveći izazov sa kojima se susreću porodične firme svakako je transfer generacija, koji sam po sebi možda i ne bi bio najveći, da se ne pojavljuje u kombinaciji sa ostalim mnogobrojnim problemima i poteškoćama – nedostatak tradicije upravljanja preduzećem prema učinku, nepovjerenje prema eksternim menadžerima, socijalističko naslijeđe, te objektivne okolnosti u privredi, uticaj ekonomske krize i promjene na tržištu. U takvim uslovima, bilo koji izazov sa kojim se porodične firme susretnu postaje prepreka sa domino efektom. Izazova će uvijek biti, kako u smislu transfera upravljanja i uključivanja naredne generacije u poslovanje firme, tako i u smislu prilagođavanja promjenama i korištenja prilika.\n– Koji će izazov biti najveći u kom trenutku zavisi od mnogo faktora, ali najviše od toga koliko uspješno se firma suočila sa unutrašnjim promjenama i koliko uspješno je reagovala na eksterne. Iako su, kao i svi ostali, vlasnici porodičnih kompanija snažno motivisani za dugoročni uspjeh kompanije, umjesto na trenutni profit, faktori poput previše emocija i nedovoljnog znanja uz podcjenjivanje sukcesije, previše neformalnih pravila, nepostojanja jasnog okvira pri procesu odlučivanja i nedostatka discipline mogu se izdvojiti kao specifični problemi sa kojima se prodične firme suočavaju u odnosu na druge oblike firmi.\n– Spoljni saradnici ili eksterni menadžeri su, barem prema rezultatima istraživanja, najčešće imali pozitivan uticaj na poslovanje porodičnih firmi. Naravno da stvari ne treba generalizovati, te da je to stvar ličnog iskustva, ali nema ništa loše u dovođenju stručnog, adekvatnog i kvalitetnog eksternog menadžera u porodičnu firmu, ukoliko unutar porodice ne postoji osoba koja je zainteresovana i koja bi mogla da preuzme tu ulogu.\n– Napredak u prepoznavanju značaja porodičnih firmi postoji, kako kod predstavnika institucija, tako i kod samih vlasnika i osnivača porodičnih firmi. Ipak, prostora za poboljšanja uvijek ima. Jako je važno da što veći broj vlasnika porodičnih firmi na vrijeme postane svjestan izazova i problema sa kojima se suočavaju. Porodična firma je najčešći oblik firme u svijetu, a budući da ove firme zapošljavaju vise od pola svjetske populacije, podrška razvoju i jačanju preduzetništva treba da bude prioritet svake izvršne i lokalne vlasti u regionu, svakog odgovornog pojedinca i institucije. Samo porodične firme omogućavaju otvaranje novih radnih mjesta, u svijetu čak i do 60 odsto. Jedino u situaciji kada su vlasnici i menadžeri porodičnih firmi svjesni svojih nedostataka i problema, a država, odnosno institucije i ključni akteri, spremni da saslušaju i razgovaraju – održivost i stabilnost domaće privrede u narednim godinama se može posmatrati kroz prizmu pozitivnih kretanja.


Сиријска војска убила 33 турска војника, мигранти кренули из Турске ка Европи - Нови Стандард\n28.02.2020. 11:53 28.02.2020.\nNapad predstavlja ozbiljnu eskalaciju u direktnom sukobu turskih i od Rusije podržanih sirijskih snaga, koji traje od početka februara\nNapad predstavlja ozbiljnu eskalaciju u direktnom sukobu turskih i od Rusije podržanih sirijskih snaga, koji traje od početka februara. Vlasti turske provincije Hataj, koja se graniči sa sirijskom provincijom Idlib, navele su da su u napadu ranjena 32 vojnika. Od početka februara u Idlibu su do sada poginula 54 vojnika Turske.\nUbrzo posle napada, generalni sekretar Ujedinjenih nacija Antonio Gutereš ponovo je apelovao da se odmah obustavi vatra i izrazio ozbiljnu zabrinutost zbog rizika po civile, prenosi Beta. „Bez hitne akcije, rizik od još veće eskalacije raste iz sata u sat”, rekao je Guterešov portparol Stefan Dižarik.\nPredsednik Turske Redžep Tajip Erdogan održao je sinoć hitan šestočasovni sastanak u Ankari povodom situacije na severozapadu Sirije. Šef turske diplomatije Mevlut Čavušoglu telefonom razgovarao s generalnim sekretarom NATO Jensom Stoltenbergom, dok je Erdoganov portparol Ibrahim Kalin, koji ima važnu ulogu u spoljnopolitičkim odnosima, razgovarao sa savetnikom američkog predsednika za nacionalnu bezbednost Robertom O’Brajanom.\nNapad sirijskih snaga na turske položaje usledio je pošto je delegacija Rusije provela dva dana u Ankari, u razgovorima sa zvaničnicima Turske o situaciji u Idlibu. Zbog ofanzive sirijske vlade na Idlib, poslednje uporište pobunjenika, stotine hiljada civila pobegle su ka granici s Turskom.\nIzvor Politika, 28. februar 2020.\nMIGRANTI KRENULI KA EVROPI\nStotine migranata krenulo je kroz severozapadnu Tursku ka granici sa Grčkom i Bugarskom, nakon što je turski zvaničnik rekao da Ankara neće više zaustavljati sirijske izbelice na putu ka Evropi, javljaju turski mediji. To se dešava nakon što su juče u vazdušnim napadima sirijske vojske u Idlibu poginula 33 turska vojnika.\nJedan zvaničnik rekao je Rojtersu da su turska policija, obalska straža i granična policija dobile naređenje da ne zaustavljaju migrante i izbeglice da preko kopna ili mora prelaze u Evropu, a u iščekivanju dolaska novih izbeglica iz Idliba. Turska agencija Demiroren navela je da je oko 300 migranata, uključujući žene i decu, krenula ka granici između dve evropske zemlje, Grčke i Bugarske, i Turske. Među njima su, kako se navodi, Sirijci, Iranci, Iračani, Pakistanci…\nMigranti su se takođe okupili u zapadnoj Turskoj s ciljem da brodom dođu do grčkog ostrva Lezbos, prenosi Rojters agenciju Demiroren. Rojters navodi da nisu nezavisno mogli da potvrde te navode, kao i da nisu uspeli da potvrde verodostojnost video snimaka migranata koje je objavila turska provladina televizija. Turska televizija NTV prikazala je snimke ljudi koji idu kroz polja noseći rance na leđima i navela da izbeglice pokušavaju da pređu granicu Kapikule i uđu u Bugarsku, ali da im to nije dozvoljeno.\nTakođe, turska televizija je navela da je ista grupa migranata potom pokušala da dođe do granice Pazarkule i pređe u Grčku, ali da nije jasno šta se potom dogodilo. Rojters podseća da je turski predsednik Redžep Tajip Erdogan ranije više puta pretio da će otvoriti granice za migrante koji idu ka Evropi. Ukoliko to učini, prekršio bi obećanje koje je dao EU, zbog čega bi Evropa promenila svoj stav prema situaciji u Idlibu.\nGrčka je pooštrila kontrolu morskih i kopnenih granica sa Turskom nakon sinoćnih razvoja događaja u regionu Idlib, saopštili su vladini izvori, prenosi Tanjug. Visoki turski zvaničnik rekao je da se Turska više neće zaustavljati sirijske izbeglice koje stižu u Evropu, nakon ubistva 33 turska vojnika u vazdušnom udaru sirijskh vladinih snaga u Idlibu.\nGrčki izvori, koji želeli da ostanu anonimni, rekli su da je Atina takođe u kontaktu sa Evropskom unijom i NATO. Grčka je bila glavna kapija za stotine hiljada izbeglica koje su u Tursku stigle u masovnom iseljavanju 2015. i 2016. sve dok sporazum sa EU nije zaustavio taj tok. Turska provladina novinska agencija Demiroren javila je da je oko 300 migranata, uključujući žene i decu pešice krenulo prema granici Turske sa Grčkom.\nNaslovna fotografija: AP/Ghaith Alsayed\nIzvor Sputnjik, 28. februar 2020.\nPreporučujemoIdlibmigrantirat u SirijiSirijasirijska vojskaTurska


nacionalna referentna laboratorija počela sa radom | Info | Društvo\n3. decembar, 04:59\nKonačno: Referentna laboratorija počela sa radom 0 Podeli Podeli na facebook Podeli na twitter Podeli na viber Pošalji na mail\nKonačno: Referentna laboratorija počela sa radom\n09.03.2015. / 16:31\nSrbija je danas dobila jedinstven, nezavistan i pouzdan centralizovani sistem kontrole hrane jer je posle 11 godina čekanja, zvanično počela da radi Direkcija za nacionalne referentne laboratorije u Batajnici.\nZa izgradnju i adaptaciju objekata u okviru tog kompleksa, opremanje i obuku zaposlenih, Evropska unija je uložila oko osam milion evra iz pretpristupnih fondova.\nSa ispitivanjima je najpre počela fitosanitarna laboratorija, a sa radom bi, najkasnije do kraja ove godine, trebalo da počne i laboratorija za ispitivanje kvaliteta sirovog mleka.\nU Batajnici će u narednom periodu proraditi laboratorija za fizičko - hemijska ispitivanja hrane i hrane za životinje, biljnog i mešovitog porekla.\nOtvaranju Direkcije za nacionalne referentne laboratorije prisustvovali su ministarka poljoprivrede i zaštite životne sredine Snežana Bogosavljević Bošković, šef delegacije EU u Srbiji Majkl Devenport, ministar provete, nauke i tehnološkog razvoja Srđan Verbić i ministarka bez portfelja zadužena za evropske integracije Jadranka Joksimović.\nBogosavljević Bošković je naglasila da je Srbija danas dobila jedinstven, nezavistan i "bezrezervno" pouzdan sistem kontrole hrane sa najvećim nivoom pouzdanosti laboratorijskih kontrola.\nOna je istakla da početak rada te institucije predstavlja uspešno okončanje dela projekat započetog još 2004. godine, podsetivši da je uspostavljanje ovakvog sistema kontrole bezbednosti hrane bila i obaveza Srbije u procesu evropskih integracija.\nBogosavljević Bosković je rekla da je vrednost laboratorijske opreme oko 1,45 miliona evra za šta je sredstva dala EU, a Republika Srbija je prošle godine uložila oko 40 miliona dinara za nabavku opreme za kompletiranje fitosanitarne i semenske laboratorije.\nU ovoj godini u budžetu su obezbeđena i sredstva za nabavku potrebne opreme za laboratoriju za ispitivanje mleka, dodala je Bogosavljević Bošković.\nMinistarka je ukazala da je veliki problem pri puštanju u rad nacionalne referentne laboratorije bila dostupnost stručnih kadrova, a on je, dodala je, rešen u saradnji sa Ministarstvom provete, nauke i tehnološkog razvoja.\n"Angažovanjem stručnog kadra Instituta za zaštitu bilja i životnu sredinu, obezbedili smo kadrove odgovarajućeg stručnog znanja i iskustva", navela je Bogosavljević Bošković.\nDevenport je rekao da je konsolidovana mreža laboratorija neophodan i važan element sistema kontrole bezbednosti lanca ishrane u skladu sa međunarodnim i evropskim standardima.\nTa mreža pomaže državnoj administraciji da efikasnije štiti zdravlje i bezbednost potrošača i garantuje bezbednost i kvalitet izvoznih proizvoda partnerima u međunarodnoj trgovini, dodao je Devenport.\nOn je ukazao da je srpska poljoprivreda uspela da poveća izvoz na tržište EU za 125 odsto od 2009. godine u okviru Sporazuma o stabilizaciji i pridruživanju (S SP), istakavši da je potencijal za još veće povećanje izvoza ogroman.\nJoksimović je navela da je ovo važna pobeda Srbije na putu evropskih integracija, jer su dva ključna problema u domenu poljoprivrede, upravo bila osnivanje nacionalne referentne laboratorije i premeštanje Uprave za agrarna plaćanja iz Šapca u Beograd, kako bi se "otčepio" deo sredstava IPA fondova koja su namenjena pomoći ruralnom razvoju i poljoprivredi (IPARD).\nOna je istakla da je ovo pravi primer implemetacije evropskih standarda, upitavši šta ima važnije od toga kakvu hranu jedemo i izvozimo.\n"Koristi koje ćemo imati od uspostavljanja jasnog, standardizovanog sistema merenja kvaliteta hrane i zaštite potrošača, nemaju cenu i nemerljive su", istakla je Joksimović.\nPrema rečima Verbića, tržište kvalitetne hrane je veliko bojno polje, na koje smo rado i sa velikim ambicijama ušli.\n"Da bismo bili konkurentni na tom polju, potrebno je redovno i pouzdano da proveravamo kvalitet hrane i da dostignemo evropski nivo i standarde po kojima ćemo biti prepoznati bilo gde u Evropi", istakao je Verbić, primetivši da taj izazov mali za državu kao što je Srbija, jer nema dovoljno ni materijalnih ni ljudskih kapaciteta.\nNa novinarsko pitanje ko je odgovoran što se na završetak ovog projekta čekalo toliko dugo, Bogosavljević Bošković je rekla da nije kompetentna da pokreće to pitanje, a\nJoksimović je objasnila da se promenama na čelu resora poljoprivrede u nekoliko navrata menjao strateški pravac da li će pristup kontroli ove vrste biti centralizovan ili decentralizovan.


Španija razmatra uvođenje zabrane nošenja burke | Al Rasub\nNakon što je sud u Strasburgu u julu donio presudu kojom je u Francuskoj zabranjeno nositi burku, i lideri ostalih država Evrope razmišljaju da zakonom zabrane nošenje burke. Francuska je bila prva država u Evropi koja je zabranila nošenje burke u javnosti.\nUnutrašnji ministar, Jorge Fernandez Diaz je rekao na press konferenciji održanoj u srijedu, da Španija razmatra uvođenje zabrane za nošenje burke u sklopu reformiranja državnog sigurnosnog zakona. Kako navode španske novine 20 minutos, ministar je izjavio da je ovo pravi trenutak kako bi se ova zabrana uvela.\nLokalna vlast Katalonije, koja planira ove godine da održi referendum o nezavisnosti je već napravila nekoliko koraka kako bi zabranila nošenje burke. Muslimani Španije navode da je ovo nepotreban korak. BBC navodi da je u Barseloni zabranjeno nošenje burke na nekim javnim mjestima, poput opština, javnih marketa i biblioteka.\nDiaz je istakao da prijedlog zabrane nošenja burke na javnom mjestu treba tek da odobri parlament, jer zakon Španije već uključuje zabranu skrivanja lica na demonstracijama.


Dokić: Počinje primjena novog Zakona o bezbjednosti saobraćaja u BiH - Klix.ba\nBiH Dokić: Počinje primjena novog Zakona o bezbjednosti saobraćaja u BiH\nDokić: Počinje primjena novog Zakona o bezbjednosti saobraćaja u BiH\n7.8.2006. u 15:13\nMinistar transporta i komunikacija BiH Branko Dokić izjavio je u ponedjeljak u Banjoj Luci da nema nikakvih smetnji da od utorka počne primjena novog Zakona o osnovama bezbjednosti saobraćaja na putevima u BiH.\nNaglasio je da će se neophodna 22 podzakonska akta za primjenu ovog zakona, kojim su predviđene oštrije kazne za određene vrste prekršaja nego što je to bilo do sada, donijeti u narednih šest mjeseci, odnosno kako se navodi u zakonu do 8. februara naredne godine.\nNavodeći da to ne utiče na primjenu novog zakona, Dokić je naveo da će se pravilnicima regulirati kako će se polagati vozački ispiti, ko će i kako vršiti licenciranje za vozačke ispite, određene stvari vezano za infrastrukturu na putevima i drugo.\nPozvao je da se ne podliježe uticaju "razno-raznih moćnih lobija koji u ovom trenutku lobiraju da se ovaj zakon ne počne primjenjivati zbog toga što će oni izgubiti monopol koji su imali dugi niz godina u ovoj oblasti".\nMinistar Dokić je na pres-konferenciji kazao da je bilo krajnje vrijeme da se poduzmu mjere kako bi se smanjio broj saobraćajnih nezgoda i smrtnih posljedica na putevima u BiH.\n"U posljednje četiri godine preko 400 građana je izgubilo život u saobraćajnim nesrećama na putevima BiH, a evropske statistike i naše pokazuju da je posebno veliki broj mladih koji ginu u saobraćajnim nesrećama", kazao je Dokić precizirajući da su zbog toga u zakonu uvedene rigoroznije mjere i u pogledu polaganja ispita i uključivanja mladih vozača u saobraćaj.\nNovim Zakonom o osnovama bezbjednosti saobraćaja uvedeni su kazneni bodovi koji će biti dodjeljivani za određene prekršaje, a oni vozači koji u godinu dana prikupe 10 kaznenih poena morat će slušati predavanja iz bezbjednosti saobraćaja, dok će vozači sa prikupljenih 15 poena u jednoj godini morati ponovo polagati vozački ispit.\nVozačima će od sutra biti zabranjena upotreba mobilnog telefona u toku vožnje ukoliko vozač ne posjeduje montiran aparat u vozilu, a ukoliko se vozač ne pridržava ovog pravila, bit će kažnjen sa 40 KM.\nPredviđeno je i će svi vozači na putevima u BiH od sutra morati i u toku dana da imaju upaljena kratka svjetla na vozilima, jer će u protivnom platiti kaznu od 30 KM.\nVozači i putnici koji se ne budu vezali bezbjednosnim pojasem moraće da plate kaznu od 30 KM, a novine u zakonu se odnose i kazne za prekoračenje brzine, tehničku neispravnost vozila, vožnju bez vozačke dozvole, vožnju neregistrovanog vozila i drugo, koje se kreću od 100 do 300 KM. Kazna od 300 KM do 1.000 KM može biti izrečena u slučaju da prilikom takvog prekršaja dođe i do saobraćajne nezgode.\nZakonom je predviđeno da je gornja granica za vozače 0,3 promila alkohola u krvi, dok osobama mlađim od 21 godinu ili sa vozačkim iskustvom ispod tri godine te profesionalnim vozačima ("C" i "D" kategorija) nije dozvoljeno prisustvo alkohola u krvi. Novčana kazna od 100 do 300 KM predviđena je i za vozače ili instruktore koji odbiju alko-testiranje ili stručni pregled radi provjere da li se nalaze pod dejstvom droga ili lijekova na kojima je označeno da ne smiju da se upotrebljavaju prije i za vrijeme vožnje.\nZakonom je predviđeno i kažnjavanje u visini od 40 KM ovih vozača koji naglo kreću vozilom iz mjesta uz škripu guma i tako stvaraju buku.\nNovčanom kaznom od 50 do 250 KM biće kažnjeni, između ostalog, i vozači koji na zahtjev ovlaštenog lica odbiju da prevezu osobu povrijeđenu u saobraćajnoj nesreći do najbliže zdravstvene ustanove, kao i vozači kojima alkohol u krvi bude veći od 0,3 promila. Isto važi i za vozače koji u saobraćaju učestvuju vozilom koje je poslato na tehnički pregled, a on to nije učinio.\nKaznom od 50 KM biće kažnjeni i pješaci koji na semaforu prelaze ulicu kada nije upaljeno zeleno svjetlo za pješake, a ista kazna slijedi i za pješake koji na putevima gdje postoje obilježeni pješački prelazi prelaze ulicu mimo prelaza.\nNovčana kazna od 40 KM predviđena je i za vozače motocikla i bicikla, kao i osobe koje se voze s njima, a nemaju zaštitnu kacigu.\nNovina u zakonu je i to da policija više neće moći da naplati novčanu kaznu na licu mjesta, već će ona biti naplaćivana putem prekršajnog naloga.\nPredviđeno je, između ostalog, i uvođenje centralne baze podataka o svim vozačima i vozilima na području BiH, koja će biti dostupna policijskim i drugim agencijama koje sprovode zakone.


Sve više građana pomaže Doderima – stigao novi frižider | 058.ba\nRadio Foča - 28. oktobra 2015.\t058.ba\nFOČA – Sve je više građana koji žele pomoći petočlanoj porodici teško bolesnog Boža Dodera iz Trnovača kod Foče.\nKada su vidjeli u kakvim mukama živi ova porodica, vlasnici Gorenje servisa „Kula“, firme „Auto as“ i Knjigovodstvene agencija „Milanović“ darivali su ovoj porodici kombinovani frižider.\n„Jako nas je dirnula situacija porodice Doder. Kada smo vidjeli u medijima, odmah smo otišli do njih i uvjerili se da žive u jako teškim uslovima – čovjek je bez noge, žena bolesna, troje djece, nemaju nikakvih primanja. Nabavili smo im kombinovani frižider, koji im je bio najneophodniji. Akcija neće stati, mi smo i dalje aktivni i trudićemo se da pomognemo ovoj porodici. Nadamo se da će se akcija omasoviti“, kaže Radivoje Kulić, vlasnik Gorenje servisa „Kula“.\nZajedno sa vlasnicima ove tri firme, Dodere je posjetio i Zoran Čančar, vlasnik preduzeća „Sezona“, koji im je uručio novčani prilog. Akcija prikupljanja pomoći Doderima se nastavlja, a trajno rješenje, kako je juče najavio načelnik opštine Radisav Mašić, trebalo bi da bude postignuto u dogovoru opštine sa resornim ministarstvom i Centrom za socijalni rad. Za sve koji žele da pomognu kontakt telefon porodice Doder je 066/024-071 /Rada Doder/, a broj bankovnog računa Boža Dodera u Hipo Alpe Adria banci je 5521153514595622.


Novosađanima od jutros toplo: Počela grejna sezona | NSU\nIstaknuto Novosađanima od jutros toplo: Počela grejna sezona\nU Novom Sadu danas, 23. septembra, zvanično je počela grejna sezona, saopštilo je Javno komunalno preduzeće “Novosadska toplana”.\nTokom grejne sezone, korisnici mogu podneti reklamacije Odseku za odnose s potrošačima na kvalitet isporuke toplotne energije za grejanje i pripremu tople potrošne vode pozivanjem broja 0800 100 021, svakog dana od 6 do 22 časa.\nKorisnici takođe mogu da putem SMS poruke prijave reklamaciju na kvalitet isporuke toplotne energije za grejanje i pripremu tople potrošne vode na brojeve telefona 064 81 81 580 i 064 81 81 581 svakog dana od 6 do 22 časa.\nU SMS poruci je potrebno navesti ime i prezime, tačnu adresu, sprat i broj stana na koji se reklamacija odnosi, kao i kratak opis reklamacije, a sve u cilju što efikasnijeg rešavanja prijavljenog problema.Navedeni brojevi telefona služe isključivo za prijavu reklamacija putem SMS poruke i apeluju na korisnike usluga da pomenute brojeve ne koriste u druge svrhe.\nNa početku grejne sezone, korisnici treba da obrate pažnju na ispravnost i funkcionalnost kućnih instalacija, te da se u slučaju curenja na istim obrate Novosadskoj toplani na broj telefona 4881-105, koji im je zbog hitnosti intervencije na raspolaganju 24 sata i isključivo služi za tu vrstu prijave, navode iz Toplane.


Interesovanje građana Srbije za destinacije na albanskom primorju značajno raste 2020. godine. (Foto: Plaža u Draču 25. juna 2021.)\nUprkos izjavama političara u Srbiji, zvanični podaci pokazuju da interesovanje građana za letovanje u Albaniji raste.\nSa druge strane, u Srbiji se povela i negativna kampanja o Albaniji.\nDragan Marković Palma, lider Jedinstvene Srbije (JS) i poslanik u Narodnoj Skupštini poručio je građanima Srbije da ne prodaju „golgotu za jeftiniju koka kolu u Albaniji“.\nKako je objavljeno na sajtu njegove stranke, koja je deo vladajuće koalicije u Srbiji, Marković je ocenio da je Albanija „krivac i podstrekivač svega što su radili kosovski Albanci Srbima na Kosovu“.\nMeđutim, oni koji su letovali ove godine na albanskom primorju smatraju da Marković nije neko ko može da deli savete.\n„Dragan Marković Palma nije adresa sa koje treba slušati neke savete, bilo kakve, a pogotovo regionalne tematike“, kaže za RSE Beograđanka Jana Vujić.\nMarković je javnosti u Srbiji poznat i po tome što u organizaciji grada Jagodine u centralnoj Srbiji, čiji je funkcioner, vodi privredno-političke delegacije u grčka i egipatska letovališta.\n„Mi ne smemo golgotu koju smo doživeli i u Prvom i u Drugom svetskom ratu i u poslednjim dešavanjima na Kosovu, kada su stravični zločini činjeni nad Srbima i kada su gotovi svi Srbi proterani zahvaljujući i državi Albaniji, da prodamo za nešto što se zove jeftinija koka-kola za pet posto u odnosu na druge destinacije“, poručio je Marković.\nAtmosfera na plaži u Draču 25. juna 2021.\nOva izjava je, kaže Jana Vujić, koja je takođe i aktivistkinja za ljudska prava, iz Markovićevog dijapazona nacionalističkih izjava i politike.\n„Čini mi se da je on trenutnu popularnost Albanije kao destinacije za letovanje iskoristio u svrhe u koje bi iskoristio bilo kakvu temu tog tipa, a to je da je smesti u taj huškački i nacionalistički kontekst“, smatra Vujić.\nDragan Marković Palma svoju političku karijeru započeo je 1993. godine, kada je sa Željkom Ražnatovićem Arkanom, vođom Srpske dobrovoljačke garde, paravojne formacije koja je učestvovala na ratištima devedesetih godina, poznate i kao„Arkanovi tigrovi“, osnovao Stranku srpskog jedinstva.\nAlbanija sve popularnija destinacija\nInteresovanje građana Srbije za destinacije na albanskom primorju značajno raste 2020. godine.\nPre toga, 2018. i 2019. godine, u Albaniji je bilo negde između tri i pet, šest hiljada turista iz Srbije, prevashodno sa juga Srbije i okoline Novog Pazara, objasnio je za RSE Aleksandar Seničić, direktor Nacionalne asocijacije turističkih agencija Srbije (JUTA).\nOn je naveo da je prošle godine Albanija, zbog pandemije korona virusa, bila jedna od retkih zemalja otvorena za građane Srbije.\nDo ovog trenutka u sezoni imamo negde oko 100 posto više gostiju nego prošle godine, koja je bila značajno bolja u odnosu na 2018. i 2019, odnosno prošle godine beležimo oko 20-ak hiljada turista iz Srbije u Albaniji\nAleksandar Seničić, direktor JUTA\nKako je rekao, iskustva onih koji su se tada odlučili da letuju u Albaniji su dobra, i to što ni ove godine nisu potrebna dodatna dokumenta za građane Srbije, razlozi su za porast interesovanja.\n„Do ovog trenutka u sezoni imamo negde oko 100 posto više gostiju nego prošle godine, koja je bila značajno bolja u odnosu na 2018. i 2019, odnosno prošle godine beležimo oko 20-ak hiljada turista iz Srbije u Albaniji“, naveo je Seničić.\nDodaje da se do kraja sezone, ako se ovaj trend nastavi, može očekivati da u Albaniju ode između 60 i 70 hiljada turista.\nUpitan kako mogu izjave poput Markovićeve uticati na turistički sektor, Seničić kaže da generalno ne vode ničemu dobrom.\n„Sigurno da mogu imati negativan uticaj, pogotovo ako to mediji budu eksploatisali na način kao što se u Srbiji radi. Ne treba to raditi, ne zato što je Albanija u pitanju, nego ni bilo koja druga destinacija. Ljudi treba da imaju slobodu izbora gde će da putuju“, zaključuje Seničić.\n'Patriotizam' vs mini Šengen\nGrađani Srbije od januara ove godine u Albaniju mogu da putuju samo sa biometrijskom ličnom kartom. To važi i za ulazak građana Albanije u Srbiju.\nTako nešto je omogućeno međudržavnim sporazumom koji su vlade ove dve zemlje sklopile u okviru inicijative o „mini Šengenu“.\nPredsednik Srbije Aleksandar Vučić, premijer Severne Makedonije Zoran Zaev i premijer Albanije Edi Rama, potpisali su u oktobru 2019. u Novom Sadu deklaraciju o namerama o uspostavljanju "mini Šengena" između te tri zemlje.\nOva deklaracija predviđa slobodu kretanja kapitala, roba, usluga i ljudi.\nOd prvog jula ukinut je i roming između zemalja Zapadnog Balkana a maksimalna cena se primenjuje u skladu sa pravilom "kao u domaćem saobraćaju".\nNa pitanje da li poziv političara da se ne letuje u Albaniji može da utiče na privrednu saradnju, u oblasti turizma, između Srbije i Albanije i koliko se kosi sa inicijativom „mini Šengen“, koje je RSE uputio Privrednoj komori Srbije (PKS) do trenutka zaključenja ovog teksta odgovor nije stigao.\nDragan Marković Palma je političar koji se zalaže za evropske integracije Srbije, ali samo sa Kosovom u sastavu Srbije.\nOvaj političar je poznat i po homofobnim stavovima i sudski je kažnjavan zbog diskriminacije po osnovu seksualnog opredeljenja.\nNedavno se suočio i sa navodima opozicije da je u Jagodini organizovao privatne zabave na kojima su podvođene devojke. Marković je to demantovao, a tužilaštvo ispituje ove navode.\nPovezivanje kroz turizam\nBoris Firicki, administrator sajta Albanija.rs, koji promoviše turističku ponudu Albanije, uveren je da će se više čuti pozitivna strana priče koja donosi bolje odnose u regionu nego izjave jednog političara.\n„Desetine i stotine izjava gospodina Markovića apsolutno ne mogu biti glasnije i snažnije od desetina hiljada turista koji su već ove godine bili i skoro pola miliona ljudi koji su bili proteklih pet godina“, ocenio je Firicki za RSE.\nPlaža Jonskog mora u Dhermiju, u Albaniji, 20. juna 2021.\nSajt Albanije.rs osnovan je 2019. godine i kroz svoj rad aktivno podstiče građane Srbije da posete Albaniju.\nDvadesetpetogodišnji Firicki objašnjava da mu je motiv bio upoznavanje i približavanje kroz neutralnu sferu poput turizma.\n„I ja sam siguran da će ovakve stvari i direktni kontakti ljudi koji, i sa jedne i sa druge strane imaju na neki način predrasude, doprineti jednom mnogo boljem regionu u budućnosti“, poručuje Firicki.\nDodaje da je primer i Fejsbuk grupa u kojoj je skoro 50 hiljada građana Srbije, ali i građana Albanije.\nU cilju promovisanja turističke saradnje u julu je u Beogradu boravio i ministar turizma i životne sredine Albanije Bljendi Kljosi (Blendi Klosi). Tokom posete sreo se i sa predsednikom Srbije Aleksandrom Vučićem.\nMinistar turizma Albanije u Beogradu promoviše turističku saradnju\n"U okvirima Berlinskog procesa i Mini Šengena moguće je još brže raditi na razvoju turističke ponude, kako Albanije i Srbije, tako i celog regiona Zapadnog Balkana", zaključili su sagovornici, saopšteno je iz Predsedništva Srbije 1. jula.\nTakođe su ministri turizma Srbije i Albanije, Tatjana Matić i Bljendi Kljosi, dogovorili formiranje zajedničkog komiteta koji će raditi na unapređenju saradnje i otklanjanju eventualnih prepreka koje stoje na putu veće turističke razmene.\nU Srbiju su sa ministrom tada doputovali i predstavnici turoperatora iz Albanije koji su se sastali sa predstavnicima turističke biznis zajednice u Srbiji.